2010 Census Form zeitin dah kan phit lai\nCYOthawngpang adang ah tthial in ttial asicang\nKan website athar ah Thawngpang kan ttial lengmang.\nah rak kan leng te uh..................\nPosted by - at 10:44 AM No comments:\nKawl ralbawi pahnih thihnak inn ding in biaceih piak an si\nKawl ralbawi a rank sang ngai ve mi Win Naing Kyaw cu tu lio Kawlram a hramhram in a uk cuah mah mi ralkap bawi hna nih thihnak an inn ter. A nih hi an helicopter aa rawk i a rak thi mi SPDC i Secretary pahnihnak a rak si mi Lt. General Tin Oo kuttang ah rian a rak tuan mi a si. Thihnak an innter nak aruang cu athlithup in tuah mi thawngpang hna ralkap a do cuah mah mi bu hna sin ah a phanh ter caah a si. A nih hi thihnak innding in biakhiahpiak a si hlei ah kum 20 thawng thlak ding zong a si chih. Internet ning cang lo in hman ruang(Electronic Acts an ti) le ramdang phaisa i chiahnak ruang hna ah hin kum 20 thawngthlak ding a inn chih mi hi a si.\nA nih hi ralbawi rank sang ngai a si ve caah an thah cawlh le thah cawlh lo hi theih a si rih lo. Kum 20 thawng thlak hnu ah thah maw si te lai ti zong hi fiang in theih thlu si rih lo.\nAdang pakhat cu Aung Aung tiah auh mi Tura Kyaw ti mi a si. A nih hi Ramdang he pehtlainak ministry ah riantuan mi ralbawi pakhat a si ve. A nih zong hi thihnak inn ding caah biakhiahpiak si ve.\nAdang pakhat Pyan Sein cukum 15 thawng thlak a si. Anih zong hi Electronic Acts in thawng an thlak mi a si.\nAn mah pathum lawng hi si lo in, Kyaw Kyaw Win timi ralbawi pakhat telh chih in ralkap le ralbawi 20 renglo cu an tlaih dih hna i zei tin an tuah dih hna tihi theih thlu a si lo.\nAn nih hna an tlaihnak a ruang cu Tura Shwe Man North Korea ah a tlawn lio hmanthlak hna a leng ah an chuah ter, ralkap do mi hna kut ah an phak ter caah a si ti si. Mah hi tin thawngpang a leng a chuah khawh hin, ralkap bawi chung ah ramdang he pehtlaihnak Foreign Affairs chung ah riantuan mi hna 70 cu thlen nawnnak le phuah an inn i a thar an rulh dih cawlh hna ti a si. (Irrawaddy)\nPosted by - at 7:17 AM No comments:\nMangtaam Bawmhnak Ningcang lo in hmannak kawng\nRua par ruang ah paam a tuar taktak mi Paletwa peng kulh chung ah mangtaam bawmhnak a pek mi hna paoh cu khua mi nih cham than dih ding in thil ningcang lo in an tuah to caah Christian Solidarity Worldwide in le Humanitarian Aid Relief Trust timi bu hna nih dothlatnak an tuah lai ti a si.\nReport peknak ning in cun, "Paam bawmhnak cu UNDP in arak lut i, cu bawmhnak cu akarh tampi pek in cham than ding a si" ti asi. Bawmh si lo in cawih chung mi bantuk a si tik ah khuami tampi cu lungrethei ngai in cu paam bawmhnak cu an i lak ti a si. Lak lo ah le ei awk an ngei lo caah mah ti cun an i lak ti asi.\nBarones Cox hi HART timi NGO bu aiawh in India le Kawlram ramri ah kan hnu thla ah a vatlawng i, cu tin a tlawn lio ah cun mah bantuk report cu a sin a phan mi a si. Paletwa peng chung khua 17 chung ah mah bantuk in paam bawmhnak ningcang lo in an hman mi cu a si.\nMah hi kawng he pehtlai in CSW in Benedict Roger zong nih India ram nih Kawl ralkap bawi hna tanh lo in, Chin miphun hna tuar mi kawng ah fak pi in rian tuan ding ah forhfialnak a ngei.\nCHRO nih estimate an tuahnak ah tulio paam a tong mi hna hi khua 200 hrawng an si lai i minung singkhat hrawng nih paam an tuar tiin a si.\nPaam bawmhnak hi aphun phun in a kal ko nain, khua mi sin ah aphan kho taktak mi hi theih setsai lo a si piin ah aphan mi hnih khat caah phaisa cawh than timi hna um mi hmuh khawh si. Cun cheukhat hmun ah cun aphung men bak in aphan i eikhim si nai sai lo ti a si.\nChinland le Kawlram ramri i cuhnak\nMagwe Pengkulh nih Chin State ram a detnak kawng thawngpang theih a si. Minung 2500 renglo i telnak Laiforum biaruahnak ah Pa Dun nih mah hi thawngpang hi a vun thanh. Pa Dun nih a chimnak ah, "Magwe Division le Lai tlaang ramri an i cuhnak kong asi. Ca tom pa khat a hun chuah i ca hmai sawmthum renglo thate in tuah mi ca, Office of Central Internal Affair Ministry(pyi the yi) ah a peek mi copy asi i Centre ah siseh Magwe Division. Lai tlaang, Gangaw Dist., Mindat Dist, Kanpalet khua, Saw khua chung i a um mi a pehtlai mi zung poh ah copy tampi a pek cang kong a ka chimh. Cu ca cu Magwe Div. Saw myone nih lairam a vun deet mi i a hman lo mi asi, bia hung kan khiah piak uh tinak ca asi"a ti.\nCu ca tom chung ahcun ramri he aa pehtlai mi ca sung lawi ngai an i tel. Parlimentary Democracy chan lio ramri kong declaration siseh, 1960 lio i declaration an tuah mi hna zong, cun Pyine, Khayan Land Revenue zung i ramri record te hna zong a thil chih hna tiah theih a si.\nAtu an i cuh mi ram hi leikuang tuahnak ah a tha tuk mi hmunrawn, tlor le thing tha dang tampi a umnak hmun asi i Acres 5500 poh cu asi lai tiah theih a si. Magwe Div. i Forest(tittaw) Dept. nih reserved forest ti in mahsahlah lio ah an rak riin mi tittaw ramri kha laitlaang le Magwe. Div. ramri an ti ko hme cu a ka ti. Ramnri he aa pehtlai mi U Vum Tu Mawng diary chung in laakmi Xerox copy hna zung mah hi kawng he pehtlai in chuahpi a si tiah theih a si.\nMah hi kawng he pehtlai i, Kanpetlet peng i khuami pakhat nih a chimnak ah "Atu an i cuhnak hmun chung ah cun Laimi nih khua an rak tlak tawn i ralkap nih an duahpiak tawn hna, a cheuh tlaih mi zong, a cheu a nunnak liam mi zong an um bal cang. Atu cu khua cu an tlaak than i Saw Khong tiah kan ti, inn 30 reng lo kan si, Kanpalet le Saw lamtluan cung ah aum mi asi, Kanpalet Mahyahkah nih sanpiah khua ah nan ser lai an kan ti i cucaah cun leenglang tuk in buaibai hnawh cu kan tong ti lo na in Saw myone chung asi, Magwe ramchung asi a hung kan ti i ca voi thum an kan peek, tax(ngunkhuai) nan peek lai an kan ti" tiah a chim.\nAtu i ram an hun deet mi ning in a kal ahcun Kanpalet khuake ti awk ( Kanpalet in Meng hnih le cheu) ti awk in ramri a kal ding asi.\nAtu hi Nepyidaw in ramtah tu January thla chung ah a vung kal ding an si cang i cu hna biakhiah ning in ramri kal dawh a lo ngai cang.\n"Lai tlaang lei bawipawl nih le Kawl rumro sihna kaw Magwe lei a tang ding deuh rumro in hmuh an si hoi i lungre a thei ngai." tiah Pa Dun nih a chim.\nMah hi bantuk ramri kawng ah fianlonak tete a rak um bal cang i, rak tawlrelnak kawng a rak umbalnak zong cu Pa Dun nih a chimchap rih. "Col. Ung Thwin Laitlaang Pahyahkah ohkathah a tuan lio i Gangaw le Hakha ramri hi tittaw ramri in kal aa tim cang i hung kan fianter piak an rak ti lio zong ah khan Baho lei nih Magwe Div. le Lai tlaang lei Bawipawl kap hnih in ramri ah rak i tong u law rak zoh uh an rak ti hna i Magwe lei bawi cu bawi ngan pipi tling te in an rak ra na in Lai tlaang lei cu Kawl rumro an rak si i an rak kal huam loh, cu lio ah UD reng lawng asi rih mi Pu Lai To(Than Tlaang Mahyahkah ohkatyhah atuan lio ah athi cang) lawng an rak kal ter. Magwe lei cu cozah mawtaw in rumra ngeingai in arak rat tung lio ah Pu Lai To cu kal nak mawtaw hmanh n rak khan piak lo, Mandalay a kal mi Bus te a rak cit i ramri ah a rak tum men. Pasal taktak asi ve hrim i kaamlo le tih lo te in a rak al ve hna ca ah atu ramri khi asi, khi nak tam pi khin deet an rak timh ti zong upa pakhat nih a rak ka chimh bal." tiah a chim.\nPosted by - at 9:10 PM No comments:\nPi Sukyi le Ralkap bawi itonnak an ngei\nNihin December 9, 2009 Pi ni ah Su Kyi cu a umnak in ah ralkap mawtaw nih a vun lak i a inn he aa naihnak intonnak hmun pakhat ah Ralkap bawi hna nih pehtlaihnak ah an hman mi Ralbawi Aung Kyi he minute 45 chung tonnak an ngei tiah AP nih a chim.\nPi Su Kyi nih hin kan hnu October thla i, thawngthlak kum an vun chap khawh in ralkap bawi hna he a vuithumnak biaruahnak a ngei cang.\nThan Shwe he i ton khawh ding ah Pi Sukyi nih kan hnu thla 11 ni ah khan ca a rak kuat. Mah tin cakuat atial khawh in tonnak an ngeih mi hi a si. November 11 ni ah Pi Sukyi nih cakuat a tial mi hi tukum chung ah ralkap bawihna sin ah cakuat a vui 2nak a tial mi a si. A vuikhatnak cu September thla ah khan arak tial. Mah ti cakuat a tial khawh in ralkap bawihna he itonak vui hnih a ngei. Atuhi a vui thumnak itonnak a ngeih mi a si.\nPi Su Kyi nih a vui khatnak cakuat a tial mi ah cun Nitlak lei ram hna nih sacntion (chawlehnak phihpiaknak) an tuah mi awnthan khawhnak ding caah itonding caah a rak tial mi a si.\nMah tiin Pi Su Kyi nih cakuat a rak tial mi cu internet ah tampi arak chuak i rel k hawh a rak si. Mah kawng he pehtlai in Kawlram tadinca nih Pi Su Kyi cu a sawi.\nKawlram mipi nih i ruah chan ngai mi cu Tlangcungmi, Su Kyi(NLD) le Ralkap bawi hna itonnak ding caah (Thumkawmh tonnak) hi a si i, a tu ah a cang cuah mah mi hi (Pa Hnih kawmh tonnak) asi. Mah hi pa 2 kawmh tonnak te te nih hin thumkawmh tonnak a chuahpi lai mi, a herh lo a ti te lai maw tihi zoh ngai a hau mi a si.\nPi Su Kyi le Labour Minister Aung Kyi an i tonlio\nPosted by - at 12:35 PM No comments:\nUS ah Burma Week tuah a si\nCYO CEC Information and Publicity Secretary Salai Biak Lian Sang cu Dec 1,2009 05:00 pm ah Baltimore Towson, Maryland i Gaucher College http://goucher. edu/ ah kawlram i Chin Ethnic Minority pawl kawl cozah kut tang ah kan um ti mi kong presentation a tuah. CYO General Secretary Dr. Van Thawng Ling nih a zulh. Cu sianginn i sianghngakchia 50 hrawng hmai ah a si. Cu cu an sianghngakchia pawl caah credit pek a si i mirang tam deuh a si. Amah he presentation a tuah ti mi hna cu......\nMike nih hin kawlram cozah cung ah US company pawl investment tuah lo in sanction tuah ding ah senate pawl le mi dang dang nan hmuh mi poah sin ahchimrel ding in sianghngakchia pawl sin ah a forhfial.\nElaine nih 1988 le 2007 lio i buaibainak kong chimrelnak a ngei. A nih hi Pi Cer (Amy Alexander he bu khat ah riantuantti mi an si. Laimi kawng zong a thei ngai. Kawlram kawng zong a thei ngai mi a si. New York in a rak ra i Kawlram kawng a vun chim ve mi a si.\nDoug Hollin ger\nGlobal Youth Service Team\nnih Thailand-Burma boarder ah din ti tithiang ngah ding in tuah ning, solar energy in rawlchuan le electric ngah ding in tuah ning cang lea dang dang technology in thancho lio mi ram pawl ah rian tuan ding kong a chim. Atu an tuahnak cu Thailand lei a zam mi Karen pawl sin ah a si. India ram mizoram boarder lei in laitlang ah teh tuah nan i tim maw tiah CYO nih kan hal i kan i ceih te lai ti tu in a kan ti. http://globalyouthserviceteam.orgPresentation an tuah dih hnu in sianghngakchia pawl he biahalnak le bialehnak an ngeih hnu ah zaanriah dum tinak kan ngei.\nPosted by - at 3:10 PM No comments:\nA Chuakcia News Pawl\nwww.cyona.info (visit us)\nCopyright 2009 | CYONA: Thawngpang\nChin Youth Template designed by Salai P. Biak


COVID-19 nih a Tlunh hnu in Trump cu Ralkap Sizung ah Ni Tamlak Thlop Ding a si – Chin 11 News\nCOVID-19 nih a Tlunh hnu in Trump cu Ralkap Sizung ah Ni Tamlak Thlop Ding a si\nWASHINGTON (Reuters) – Nov. 3 election phaaknak dingah thla 1 te lawng ai duh lio caan ah US President Trump cu Covid-19 nih a tlunh caah Saturday khan ralkap sizung ah an um cang.\nCovid-19 test an tuahnak in nazi 17 hnu ah Trump cu White House in duhsahtein a hung chuak i, Bethesda, Maryland ah a ummi Walter Reed National Military Medical Center lei zuampi dingin a hngaktu helicopter lai cu a fuh.\nKai ningcang ngai ko tiah kai ruah ko. Asinain, zeizongte a tluang ko, timi cu kan fianter a hau lai cu, tiin video in biachimnak tawite a ngeihmi cu Twitter ah a taar. Ka thaisung Melania zong Positive a si ve, tiin a chim.\nRalrin ngai hau a si caah, a ra laimi ni tlawmpal chung cu sizung ah a hleice in thlopbul a si ko rih lai, tiah White House press secretary Kayleigh McEnany nih a chim. Friday zanlei hnu ah khan Walter Reed sizung lenglei ah khin Trump a tamhtu mi tlawmpal te khi “Trump 2020” timi flag an i ziit len hna. Tam u cu mask zong an i hruk hna lo.\n“Kum 74 a si cangmi Trump cu a tak a lin ngai. Trump hi a dirhmun a tha ngai ko i, oxygen pek zong a hau lo, Remdesivir sitlang zong a din cang. Hi sii hi Gilead Sciences Inc nih an zuar mi a si i, sizung ah caansau um lo dingin mizaw pawl thlopnak ah an hmanmi sii a si,” tiah White House doctor Sean P. Conley nih Friday zanlei ah a chim.\n“Ka tha ngai ko, tiah kai ruah ko hih. Nan dihlak cungah kai lawm hringhran. Kan DAWT hna!!!,” tiin Friday zanlei ah khan Twitter in amah Trump lila nih ca a vun tial.\nNov. election zuamnak he pehtlaiin nihin tiang i polls an tuahmi ningah cun Biden nih Trump hi a siak ngaingai. Cu bantuk dirhmun a si lio i Positive a si mi nih hin Trump hi a donghkhanh ngaingai cang.\nCovid-19 a tlun ka tein khan siseh, cun US mipi 200,000 lenglo a thah hna hnu le US economy a chiatchuah cikcek hnu tiang ko zongah cun Trump nih hi zawtnak hi zeirel lo huaha in a um piak peng.\nKhahlan White House senior advisor Kellyanne Conway, Republican senators Mike Lee le Thom Tillis telhchih in Friday i Covid-19 test an tuahmi ah Republican lubaan minung ceilak te Positive an si.\nTrump a zawt a zualtuk sual ah cun a ai a awhtu ding hi Vice-President Mike Pence hi a si. Anih belte hi cu Negative a si ko, tiah a aiawhbiachimtunu nih a chim. Khahlan Indiana governor, Mike Pence, kum 61, cu White House he meng tampi ai hlatnak ah a ummi Indiana i a inn tangin a langin rian a tuan cang.\nTrump hi kum upa le mi khingrit a si caah, a dirhmun hi tihnung ngai a si. Nihin tiang i office i rian a tuan chungah hin cun ngandam ngaimi a lo ko nain, punghmangtein exercise a tuah le tuah lo, cun a ngandammi tirawl a ei le ei lo belte theih a si lo.\nA tu lio i Covid-19 thlopnak dingah an hneksak cuahmahmi sii in Trump hi ai thlop cuahmah cang. Sii min cun Regeneron’s REGN-COV2, ti a si i, zawtnak phun tampi thlopnak ah hmankhawhmi sii zong a si, tiah Conley nih a chim.\nVitamin D, famotidine, melatonin le aspirin zong a dinei chih hna, tiah Conley nih a chim.\nTrump Positive a simi thawngpang nih Election boruak a fianlo ter chinchin cang caah, Wall Streets i Stocks pawl an tumchuh colh ve.\nRamchung le ramleng in, Trump le a thaisung damnak hmuh dingin duhsaknak a langhtertu hna he thin khat lungkhat tein Chinese President Xi Jinping zong nih an nupa damcah zaunak dingah a duhsaknak a langhter ve.\nELECTION DAY Nih le ai Hnawham chinchin\nElection Day phaaknak ah ni 31 te lawng ai duh lio caan ah cun, Trump nih campaign tuah dingin ai hmaithlaaknak hmun le hma, ni le caan pawl cu kan thawn chung rih ko lai, asilo le online tal zong in kan tuah te ko lai, tiin Trump campaign tawlreltu nih an chim.\nFriday i Positive a simi lakah khan Trump campaign manager Bill Stepien zong cu ai tel ve i, a inn tang lawngin rian bawmh dingin a chim cang.\nBiden cu Negative a si caah, online in campaign lawng ai za ve ti lo i, Michigan lei ah Friday ah khan a vung zuang ve cang. Khulrang tein a dam khawhnak hnga Trump caah thla ka campiak, tiah Grand Rapids i union hall i biachimnak a ngeih lio ah Biden nih a duhsaknak a langhter. Mask kai hruk ruangah heh tiah a ka nih sawh. Cun campaign a tuahnak ah mipi tampi cu social distance tuah lo in a pumh hna caah a tu bantukin thil a ton hi a si, tiin Biden nih Trump cu a soi ngaingai.\n“Ram a dawmi vun si ko. Ka thawng, ka cak, ti khi a si lo eh. Nangmah le na rian te vun tuahn, khi biapi deuh a si,” tiin Biden nih a chim.\nTrump hi nincang lei a panh lo sual ah cun, Republican National Committee nih a ai a awhtu ding an thim a hau te lai. Asinain, state tampi ah cun ballot i Trump a min phiat i min thar khenh than dingah a tlaituk cang fawn. Million 2.9 tluk hrawng nih vote an pek dih cang, tiah University of Florida i professor Michael McDonald nih a chim.\nGovernors pawl le cozah rian in ai din cangmi phu hna pawl sinin a rami phone paoh cu Trump zaka in Mike Pence nih tuanvo a lak cang. Oct. 7 i Biden nih Vice-president hrangah ai thimmi Kamala Harris he debate tuah dingin nithla an tuk ningtein Mike Pence hi timhlamhnak a ngei ko rih. Harris zong hi test an tuah ve nain, Negative a si ve.\nSumpreme Court ah thu dingin Trump nih Amy Coney Barrett a timhlamhpiakmi zong hi tutan a thil tonmi hi a vaivonh khawhmi a si. Barrett an thimmi kong thawng a thanhtu ah ai telmi Republican lutlai pawl hi positive an si cang hna. Trump a thaisungnu, Conway, Lee, Tillis le University of Notre Dame President John Jenkins hi Friday i test tuah lio ah khan Positive an si dih hna.\nLee le Tillis hi Republican nih an ukmi Senate Judiciary Committee member an si veve i, Oct. 12 ah khin Barrett an thimmi kongkau ceihmai thok dingin timhlamhnak a ngeimi an si.\nTillis hi cu positive a si ko nain, zei symptom hmanh a pum ah a langh lem lo caah anih tu hi cu ni 10 chung a inn tangte ah a um lai. North Carolina i a thutdan cuhtu Democrat lei in Cal Cunningham nih hin a phaak dengmang cang, ti a si. November election i Senate Majority ca i teinak hmuhnak dingah Cunningham hi Democrats lei nih an i zohtla ngaimi a si.\nVawlei cung i Covid-19 nih a tlunhmi ram pakhat a hruaitu vialte lakah Trump hi a nehnungbik a si. March lio ah khan British Prime Minister Boris Johnson zong kha tha lo in a zaw bal i biatak tein an thlop bal. July ah khan Brazil President Jair Bolsonaro zong a tlunh ve. Annih cu an dam than cang.


Aung San Milem Hakha Ah Phun Lo Ding Hakha Zatlang Bu Nih Bia An Chah – THE CHINLAND POST\nAung San Milem Hakha Ah Phun Lo Ding Hakha Zatlang Bu Nih Bia An Chah\nThe Chinland Post | Sep. 29 — Hakha ah Aung San milem phunnak kong he pehtlai in aluan ciami September 28 ah Hakha Zatlang Bu (Hakha Civil Society Network) hrihawhnak in Hakha ah Aung San milem bunh ding duh le duh lo kong an ceihmai i kan duh lo tiin biachahnak an tuah tiah thawng kan theih.\nHi biachahnak cu tonpumhnak a kai mi nih an hmuhning an chimh dih cio hnu ah bunh ding duh le duh lo kong he pehtlai in thimfung thlaknak an tuah i duh lo nih a tei hi a si. Thimfung an thlak hnu ah duh lo nih thimfung 13, a duh nih thimfung 8 le thimfung a thla lomi pahnih an um tiah kan theih.\nTonpumhnak a kai ve mi Fidi Foundation in Director Salai Mang Hre Lian nih,”Aung San milem ah a telmi dihlak nih ramkhel timhnak a um timi cu an cohlang dih. Mah chung ah a tha maw tha lo tiin hmuhnak i dang cio a si. Mino tam deuh nih an duh lo i, upa tam deuh nih an duh,” tiah The Chinland Post ah a chim.\nA peh i, “Kawl cung ah tlangcung ka lung a fah lio a si. Biaknak in an kan namneh. Fimcawnnak in Kawl tuanbia le sining lawng a kan cawnhter i a kan namneh. Hriamtlai vialte kan khuaram ah rat hnawh in an kan tuk. Tlangcungmi nih hriamnam buainak kan tuar i, ral kan zam, kan thi tikah Kawl cozah cung ah tlangcungmi lungfahnak a dih rih lo. Cu hmanh a dih hlan ah Aung San milem tlangcungmi ram ah phun chap an timh tikah lungfah damter si lo in zualter tu hi a lo. Mah hi NLD zong nih an ruah ding a si. Aung San milem tlangcung ah bunhding in nuncan ziaza in a hmanmi tuahsernak a si lo. Tuanbia zoh zong in hman lo. Ramkhel mit zong in a hman lo i, chunglei tuarnak (Morally) zong in a hmanmi a si lo,” tiah a hmuhning a chim.\nAung San milem phun kong ah Kaya ram ah Sandah an piah bu in an phun caah mino 6 thongtlak an tong i atu tiang an chuah hna lo. Cun Kachin zong ah mipi theihter lo in an phun caah mipi an lung a fak i Aung San milem cu a phunphun in hrawh an timh i, tinbawsii hna an toih piak hna.\nMon ramkulh zong ah Tanlwin hleidonh cu Boyoke Aung San hleidonh tiah a min an thlen caah Mon mipi a thong nih duh lonak an langhter bal.\nPrevious Myanmar Idol Hlasak Zuamnak Ah Chinmi Pali An Kai Cang\nNext 2020 Akum 72nk Chin Miphun Ni Cu Ramkulh Cozah Nih Thantlang Khua Ah Tuah An Timh


Donald Trump hi zei ruang ah dah zumtu nih kan ttanh? – Hakha Cherry\nDonald Trump hi Politician asi lo. Political language hman ah cun lamkam minung men men asi ve ko. Asinain prophet nih an chim bantuk in Cyrus bantuk in vulei cung chantiluan nih a fenh dih cang mi system vialte let thal dih tu ding ah Pathian nih a van i thim mi asi i Bulldozer bantuk in ka hman lai a rak ti bantuk khan minung menmen aho hmanh an mithmai zoh lo in rian a ttuan cu zapi te nih kan hmuh dih mi asi. Amah party chung hrim hrim nih ttanh tu a ngeih lai lo mi zong hi chim cia le phuan cia dih mi asi. Amah lawng in Vulei pumpi doh ding le Pathian duh ning system ah chiah tthan khawh ding ah fial mi asi bantuk in hi vial te thil a cang mi lak ah tam pi a tuah khawh taktak. President nih promise an peek mi a tuah taktak mi cu amah hi asi.\nZapi zaraan nih cun abiachim le a holh rel, a umtu le aziaza men hi an zoh i cuticun judge an tuah men ko hnga. Asinain a chungmuru taktak i ai thup mi God Identity hi hmuh khawh i zuam chih a hau mi asi. Thir a neem tuk mi in zei hmanh kan kalh khawh lo bantuk in Donald Trump bantuk mi thinlung khohcho le mimung mithmai zei i a rel lo mi hrim hrim hi tuchan thil umtuning alet thal kho tu ding ah cun a herh hrim hrim mi asi. Amah personality hrim hrim Leadership personality timi mi huham ngei, mi hrokual asi i vulei pumpi a kal pi tu ding ah cun hi bantuk personality hrim hrim zong hi ngeih a herh mi asi.\nMi cheukhat nih a nun ah Christian value kan hmu lo, ruru hranghrang in bia chim mi zei ah a rel lo tuk an ti i a muru i Pathian nih a thuh mi Christian value taktak an hmuh khawh lo ca tu ah asi. Cucu zeidah an si?\nPathian nih a huat cem mi thil kha faak pi in adoh i modern culture timi multiculturalism (Diversity) or Color Revolution kha a chaak in a rengh dih tthan khawh hna i a dir pi tu phung le hram zong a kan chah piak dih khawh. Biaknak hruaitu le Pastor te holh ngam lo i a hreng tu phung hram vialte a phoih dih i Biaknak zaleen nak a um ter tthan.\nUNO siseh, NATO, siseh, China siseh vulei cung Beaurocratic system i akan hreng dih tu pawl zong a herh ning in a chah dih i Zumtu hna nih kan sunhsak bik mi le zumhnak hram kan bunhnak Zisu Khrih khua le ram asi mi Jerusalem cu Israel ram khualipi ah a ser tthan. Hi hi a ho hmanh nih an tuah ngam/khawh ti lo ding mi vulei thluachuah kutka a hon mi asi.Ralhrang aphun phun (ISIS, Alqaeda, Taliban ) vulei pi ningtti i a kan chia tu vialte um hmun ah a kan phum piak dih hna.\nAmerica ram chung ca i rian a ttuan mi nak in vulei cung pumpuluk ca i a ttuan mi hi a lian ngan i a pical deuh i mah bantuk thil ti khawhnak ding ah hin lungkhohcho, hringhrochia, bulbultantan i a rak um mi te hna hi Pathian nih a herh ati i a peek mi character lawng te an si i mah hi ruang ah Khrihfa taktak asi hnga maw ti i a soiseltu zumtu hna nan/kan um ah cun kan lung fim ve cang seh.\nAsinain a tei khawh bak lo mi a um ve i cucu Media ral hi asi. Prophet cheukhat nih an chim bantuk in Antichrist hriamnam ttha bik cu MEDIA hi asi taktak. MEDIA nih indirectly in Vulei pi hi a uk i a pen cuahmah cang. Atu Donald Trump ca i khuakhan Lairel mi a kham tu a tei tu cu Media hi asi. Hi Antichrist Weapon asi mi Media war a tei kho tu cu zumtu hna thlacamnak lawnglawng asi ve cang.\nCu ruang ah hi bantuk prophetic vision a ngei mi cu atu lio hi chunchun zaanzaan in thla an cam, an cam cuahmah i an cam cuahmah rih lai. Kan Bawipa Zisu Khrih nih Pa orh lei kam in mi vialte caah Intercession akan tuah piak cuahmah bantuk in akan tuah piak mi a tlam a tlin khawhnak hnga ding ah Intercessasory prayer team ah kan rak i tel cio a hau. Vulei pennak diversity war caah miphun tling nih coloful revolution an tuah bantuk te in Intercessory Prayer team ah hin vulei cung minak mirang misen an tling khitkhet ve. Ai fiang ve mi hna cu zei hmanh nih a dawn ve hna lo.\nVulei bawi cu Vote kan peek hna i kan tlin ter tawn hna. Vaan lei Bawi ca i Vote cu zumhnak he thlacam hi asi. Thlarau lei mit khua a dei mi pohpoh cu Donald Trump caah thla an cam dih ko lai. Donald Trumh ca i thla a cam kho lo mi zumtu kan si ah cun kan zumhnak kan i chek a hau. Kan i chek hrim hrim a hau. Thla kan cam ve ko ah cun sungh le awn kong ah buai ding a um ti lo. Donald Trump ca i thla a cam taktak mi na si ko asi ah cun Teitu lak ah Teitu na si ko. Zei caah ti ah Bawipa Zisu zong nih kei ka pennak cu Vulei ah asi lo arak ti bantuk kha asi.\nAmerica i thimnak hi vulei cozah thimnak men men asi lo. Efesa 6 ah kan hmuh bantuk in.Khuachia hlennak kha nan doh khawh nakhnga Pathian nih an pekmi hna ralthuam vialte kha i hruk u. Zeicahtiah kan dohmi hna cu minung kha si loin, vancung khua i a ummi thlarau sual ṭhawnnak hna le uktu hna le nawl ngeitu hna le hi a muimi chan lianhngannak hna hi an si. Cucaah atu hin Pathian ralthuam kha i hruk u. Cun ni ṭhalo kha a hung phanh tikah nan ral cu nan rak doh khawh lai i a donghnak tiang nan i tuk hnu zongah nan hmun ah cun fek tein nan dir kho lai.\nCredit-Salai Bawiukthang Cinzah


Nupi le Nih Theih Aherhmi – Zion Tlang Media\nNupi le Nih Theih Aherhmi\nSeptember 4, 2019 admin Chin\nAn ka duh ve I ka ton ve ko a si ahcun va/pasal cu ka ngei ve hrimhrim ko lai tiah aa ti mi, nungak pawl nih khan kan theih a herh bakmi a si, cun pasal ngei cia zong nih anun bak in nunpi colh dingmi a si, nupi le nih innchungkhar zohkhenh ning le hruai ning deuh a si, nupi le hi innchungkhar mawngtu (driver) nan si caah a herh khunnak a si.\n1.Pasal ngei cangmi na si ah cun, na pasal cu na care bak ding a si, na ngaihsak bak ding a si.2.Pasal le va le chungkhat/sahlawh na funtom khawh hna lo asi hmanh ah, a thenthektu, remlonak, huatnak chuahtertu si lo kha i timh ding le a biapi mi asi.3.Na va/pasal cungah awka,puarhran lengmang lo ding, bocal lo ding.\n4.Na pasal theihpi loin, phaisa,tangka, thil mi sinah leiba ngeih hrimhrim lo ding, a thlithup in thil cawk/lak hman lo ding tinak si.5.Na pasal kha uk tim hlah, pasal le lucung ah kai I timh bak lo ding.6.Na pasal cu asilo ning tiangin midang sinah, hlorh tuk hlah, thangthat tuk hlah.7.Midang sinah pasal le kong chim bak lo ding, nu hawi sinah pasal le chambaunak,tlinlonak chim I capo I seih midang ni hna seh tiah ,nihchuak ah mah pasal le kha hman lo bak ding.\n8.Na fale an upat tikah na fale nih nangmah an in lawh khawh caah, na fale cu an upat tikah si hna seh ti na duhning te khan nangmah kha na fale hmai ah na nun hau.9.Fale sinah, hmaiah ,biachim, holhrel i ralrin ding, na pasal kha na fale hmai ah awka bo in chawn hrimhrim hlah.\n10.Na fale kha mah hi na cawnpiak hna lai, mileng chawnhbiak ning, zohkhenh ning, innchungkhar rian le a tuan ning, cun nupi pasal kawlning dan tiangin cawnpiak ding.\n11.Chungkhar nih khuasaknak ah phaisa thlakhat ah kan hmuh khawhmi,thlakhatah alutmi dirhmun in, nuncan, khawsak zia thiam ding, phaisa hman ning thiam ding.12.Miharsa innlak ah mehhang zuar tete inn i an rak luh tik ah rak dawn hna hlah.13.Cheuhra cheukhat le peknak leiah I on ding.14.pasal le pattana/buainak ah I sawhkalh i rolh ve lo ding.15.Khrihfabu fund kawlnak tlawmtam ah, vuivai lo ding.16.Pasal le sinah fale sualnak kha hunphenh piak bak lo ding.\n17.Jezebel bantukin pasal le sualding in le sualnak tuahding in forhtu, tawsawhtu le thazaang petu si bak lo ding.18.innchungkhar ah pasal le ciocio lahkhah aa khat ko, chungkhar phaisa luhning aa khah ciocio ko zongah, nupi fel le nupi fim nihcun chungkhar ah aherhmi min ngei a tuah a cawk hlei ah, phaisa zeimazah te a hleihvonh khawh peng,chim duhmi cu phaisa hman ning kenning a thiam ti duhnak.\n19.Na fale cu thil man fak cawkpiak tuk hna hlah, aruang cu an duhmi paoh ngei kho le hmu kho ah an I ruah lai I cu nihcun phorhlawtnak thinlung a ngeihter khawh hna, cun innpa kiangkap fale hna thilpuan man fak aa hruk kho velo mi hna lungfahnak a chuahter hna lai, an chungkhar nu le pa tiangin lungrethei, thinlungba in a tuah sual hna lai.\n20. Sin um nan ngeih asi zongah, sinum kut ah khan I hngat tuk hlah, sinum lawnglawng kha rinh hlah.21.Phaisa hi a hman zia I sumren thiam lawng si lo in, a khon zong thiam I timh ding.\n22.innchungkhar ah kutke thiammi ngeih hi a tha, cun phaisa zong a tlo deuh i, fale riantuanning chimh zong asi fawn,cucaah fale innchungkhar ah dum le lo tuahning, thlai cinning, zeimaw tete tuah thiamnak hna hi kan cawnpiak hna I kan thiamter hna ding a si, cunihcun innchungkhar phaisa a chuak dingmi tampi a save ter. Fale ca zong ah hmailei caah an caah a tha tukmi a si fawn.\nPrevious Post:Lungdongmi Hna Nih Rel Ding\nNext Post:Pathian Cu Zeitindah Alung Kan Lawmhter Ve Lai?


US nih a rak chim cang bantuk in Al Qaeda pawl a thuat than hoi i, an hotu pakhat a si ve mi, SENIOR Al-Qaeda leader Abdul Hamid al-Matar cu a thi tiin fiangternak a tuah cang.US drone Strike Syria ah ralhrang hotu a thi\nUS Department of Defence nih Ninga ni/Friday 22 October ah Air Strike cu Syria ram ah a tuah than i,\nmah Drone Strike a tuah nak ah hin senior Al-Qaeda leader Abdul Hamid al-Matar, a thi tih an confirmed.\nUS Central Command (CENTCOM) spokesperson Major John Rigsbee nih MQ-9 aircraft hmang in Airstrikes an ngeih ti a langter. US Army General nih a chim ning ahcun, Al-Qaeda hi US & Allies caah tih nung tuk mi an si i,\nAtu kan tuah ning bantuk in mah pawl hna hi kan doh thluamah lai tiin a chim chap.\nIraq. US CENTCOM spokesperson nih a chim ning ahcun Syria ram nih ralhrang pawl hmun hma tha tuk mi a ser piak hna i,\nAl-Qaeda pawl nih Middle Eastern nation in ram dang hmun dang dang ah umnak ding caah lam a ser piak hna tiin US CENTCOM spokesperson nih a langter ning ahcun, Ninga ni/Friday ah ‘A U.S. airstrike ruangah mipi nih harnak zeihman an tawng lo i, mipi caah harnak le buainak zeihman kan ser mi a um lo.\nKan nih tim ning bantuk in ralhrang hotu cu kan tha khawh ve cang tiin a chim. Cre-RTK\nKawlram thawngpang tha.. Ni 20 chung ah KNU/KNLA nih SAC ralkap 58 thah, 64 hliamh. October 1 in 20 tiang (ni 20 chung) ah\nKNU/KNLA nih SAC phu in minung 58 an thi, 64 hliamh an si i KNLA lei in 7 an i hliam ve, tiah theih a si. Ni 20 chung ah hin kahdohnak voi 123 a cang i SAC ralkap lei in Lieutenant Colonel (Du-Bohmugyi) le Captain (Bogyi) tel in 58 an thi. Hi kahdohnak chung ah SAC ralkap nih hriamngan 170 renglo an kah i KNLA lei in 7 an i hliam ve,\ntiah KNU page ah an langhter. Phyu khua ah palek pakhat thah, Pwintbyu ah sakhaanhmu le Palekbawi pakhat thi.\nOctober 22 zaan Bago Ramthen, Phyu Peng ah palek Si Thu Win cu nihin zing ah meithal in an kah i a thi. October 20 lio Magway Ramthen, Pwintphyu (Pwintphyu) Peng ah sakhaanhmu (Chief of Police Station) le Du-ye-oh\n(Deputy Chief of Police) tel in minung 7 PRA-Magway le Pwintbyu PDF nih bomb in an thah hna.\nHi lio ah Maway Ramthen in palek Kaung Htet Zaw cu CDM a tuah i YDF sin aa dor hnu October 21 ah a himnak hmun a phan cang, tiah KTM nih a tial. Cre-THT\nBe the first to comment on "US nih a chim ning bantuk in a tuah tak tak than hoi cang. Tih nung tuk mi misual an tha"


Norway le USA Karlak Buainak - Chin Community in Norway\nNorway le USA Karlak Buainak\nNovember 4, 2010 June 19, 2011 ccn\nOslo khua USA tanzung\nTulio Norway ramchung thawngpang hna lakah mi lung a lutbikmi cu, America cozah nih fialmi Norway minung buu (Surveillace detection Program SDP tang ah) nih Norway minung pawl an cawlcanghning kha Norway cozah sinah thawngthanhnak/nawlhalnak um loin athli tein a tuah hna timi kong asi.\nKum 1998 ah Kenya le Tanzania ram hna ah terrorist nih American tanzung bomb an puah hnu in, American cozah nih phaisa billion dih in an ram tanzung pawl kha kirven hram a hun thawk, a phunphun in terrorist pawl riantuannak theih khawh anmah lila kha tlaih khawh nak ding ah program an si. Cu program he pehtlai in Norway ah minung dawthlahnak an tuah ve. Riantuanpiaktu an thimmi hna ah palik bawi hna zong an i tel, Oslo ah zung pakhat an ngei i, an zapitein 15-20 kar hrawng an si ko lai tiah TV2 nih a phuan.\nTubantuk in mi ramdang ah ram minung hna a tlithup in ngiathlai tik ah, ngiathlainak an tuahnak ram cozah hna sin ah hnatlaknak hal ta ahau hnga, cun lakhruak thil a chuah hmanh ah cu tin kan cawlcang lai tiah thawngthanhnak tal cu tuah ta a hau. Kha bantuk in tuah lo i, mi ram chung ah luh riangmang in an ram minung hna kha a tlite in ngiathlai cu, ram pakhat kha upat lo asi pin ah ram pakhat nawlngeihnak kha zei rello bantuk ah ruat khawh asi caah a serious ngaimi kheis pakhat asi.\nMi an ngiatnak hna zung\nHi kong he pehtlai in USA lei in thawngthanhnak biachuah an tuah lio ah Norway thawngpang tialtu pawl nih biahal nak an tuah hna. “ Norway minung pawl a thli in cozah thawngthanhnak umlo in nan ngiathlai hna tih ? “ timi biahalnak an tuahmi hna ah biachimpa nih alehmi hna cu: “ Cozah theih lo le nawlngeihnak um lo in kha bantuk rian kan tuan bal lo, Norway lawng asi lo ram dangdang zong ah cozah nawlngeihnak cu a um ta a hau” tiah a leh hna. Cu bialehnak nih milung tuaiter chinchin. Aruangcu, Norway ramdang kong tlaitu zung pi nih USA nih hi kong ah zeibantuk nawlngeihnak le thawngthanhnak hmanh an tuahmi kan theih khawh tawk ah aum lo an ti ve. Norway lei in hi kong a theitu hna hi palik zung asi i, anmah lila zong kha mihlattu ah hmanmi cu an si.\nBiahalnak a chuakmi cu, cu ti asi kawn ah cun, USA cozah maw lih bia a chim, siloah Norway cozah dah lihbia achimmi an si ne? timi biahalnak hi an buaipibikmi asi. Silole, palik nih an theih ko tung ah zeiruangahdah ramdanglei vuanci zung nih a theih hnga lo, a karlakah zeibantuk palhnak dah aum? timi bialnaknak pawl an um len. Hi kong a chuah caah, Norway ramdang lei vuanci zung nih a rannak in, American tanzung riantuan kha an auh colh in thil sining kong hrilhfiahnak an tuah ter colh ti asi.\nPhoto credit: Tha Hlei Cung Na min le na kum, na\n← NMIO: Seminar Sawmnak\nSyklon Giri rammet vestlig Burma →\n2 thoughts on “Norway le USA Karlak Buainak”\nTuchun thawngpang chuakmi; USA nih hi case kong fiangdeuh in ai hlat khawh hlan cu, Norway ah an riantuannak(mi ngiathlainak) program cu kan ngawl chung rih lai tiah, Norway ramdanglei vuanci Jonas Gahr Støre sin ah biakamnak an tuah ti asi.\nNangmah ttheo hi thawngpang thanhtu cu na si ko hih. Kan zuam piak lengmang ko. Na thawngpang ttialmi kan rak rel lengmang.\nNorway Central Bank: Phaisa karh a kai September 22, 2018\nVi så raskt for oss Sunde IL som en perfekt samarbeidsklubb August 17, 2018\nCCN President Sinin Mipi Sinah Cakuat June 4, 2018\nFacebook beskyldes for kaoset i Myanmar April 24, 2018\nInvitasjon til 70. Chin Nasjonaldagsfeiring i Norge February 13, 2018\n2017 Norway Lai Paih Champion Vaal Tha Hlei Cung he Biaruahnak January 28, 2018\n2018 (1) Ceu Lian Khar (1) Chin Refugees (1) Chin Student Union (1) CND (1) Letter to UNHCR (1) Myanmar (1) Robert Siang Lian (1) Russia (1) Telenor (1) USA (1)\nNorway Chin Christian Youth Fellowship (NCCYF)\nCopyright © 2018 Chin Community in Norway. All rights reserved.


Ronaldo Cungah Lionel Messi A Um Cang Aii – Chin 11 News\nRonaldo Cungah Lionel Messi A Um Cang Aii\nPosted By: chin11news December 5, 2019\nLionel Messi sin ah vawlei cung bawlung chuih thiambik laksawng Ballon d’Or a voiruk nak cu an pek cang. A sinain chim chinh mi ah aa telmi cu Cristiano Ronaldo kong hi a si I, Ronaldo cungah Lionel Messi hi a um cang tiah chim khawh a si.\nRonaldo fan hna caah cun ngaih nuam lo tuk a si pin ah Portuguese hmaikal Ronaldo ca zongah ngaih nuam lo tuk a si. Serie A Player of the Year laksawng peknak ah a kal I, a ruang bik cu Messi nih Ballon d’Or a lak lio hmuh a duh lo caah a si.\nJuventus hmaikal hi nikhat ni hlan poh kha cu Lionel Messi he an hmuhmi laksawng aa tluk I, Ballon d’Or panga 5 veve an hmu cang. A sinain a tubel te ahcun Messi cu Ronaldo cungah a um cang. Kum upa deuh a simi Ronaldo nih hin a phan kho ti hnga maw? ti hi biahalnak lian taktak a si.\nMessi belte nih theihthiam tuk dingin bia a chim fawn I, cu a chimmi cu “ Cristiano nih ka Ballon d’Or ngeih zat a vun ngeih kha cu a harsa tuk tiah ka ti I, a sinain kha lio hrawng kha cu keimahnak in laksawng kha pek a phu ko” tiah a ti. A sinain a tu belte ahcun Ronaldo cungah Messi cu a um cang. Fef: VLN


Very Good : Gangaw In A Zaam Mi Uico Pawl Cu Kalay Defense Pasaltha Nih An Kah Than Hna – Buanchukcho\nVery Good : Gangaw In A Zaam Mi Uico Pawl Cu Kalay Defense Pasaltha Nih An Kah Than Hna\nNihin zaanlei ah Kalay-Gangaw karlak raldohnak, Yaw PDF le Kawl Uico Ralkap i kahnak hnu in, hnu ah a tolh tthan mi Uico Ralkap pawl cu lampi ah Kalay mipi hriamtlai phu a simi Kalay Region Defense Association nih an kah tthan nolh hna.\nNihin zaan lei suimilam 2:00PM hrawng ah khan Kalay-Gangaw lam, Nankha le Ye Hla pawng ah Kawl ralkap motor (4) cu Yaw PDF nih an kah hna. Kaphnih karlak kahnak zeimawzat a chuah hnu, zaan lei suimilam 4pm ah khan Kawl ralkap pawl cu hnu ah an tolh i Kalay lei ah an kir. Cu an kir pah ahcun lampi ah Kalay mipi hriamtlai hna nih an rak kah ve chap hna hi asi.\nGangaw in Kalaymyo lei ah a rak kir tthan mi, a rak zaam mi Kawl ralkap pawl cu lampi ah kan mah KRDA nih kan kah hna. Kan mah lei in hliamtuar le a thi mi pakhat hmanh kan um lo. An mah Ralkap lei in a thi mi le hliamtuar an um maw timi tucu fehternak kan tuah kho ve rih lo tiah KRDA nih cathanh an chuah hi asi.\nNihin Yaw PDF le Kawl ralkap karlak kahnak ah Ralkap lei (5) an thi. Cun motor pakhat zong Yaw PDF nih an khangh piak hna. Ralkap pawl cu Namchan ngai in Kalay lei ah an kir, an zam nain lampi ah KRDA nih an rak phomh nolh hna hi asi.\nThawngpang dang : PPST Nih Ralhrang Khawngsil He Biaruah An I Timhnak Biathli A Puang Ai\nNCA ah hnatlaknak min a thumi tlangcung hriamtlaibu 10 hna nih dirhmi Peace Process Steering Team nih ralhrang khawngsil he biaruah an i timhnak biathli a puang tiah theih a si.\nCu biathli cu PPST nih May 28 ah ralhrang khawngsil nih a sermi remdaihnak tuahtu bu hotu Bochohci Ya Pyih sinah an tialmi a si. NCA kongkau ti a si.\nRalhrang khawngsil remdaihnak tuahtu bu hotu aiawh in Bochohci Min Nawng nih minthut in May 19 ah a kan kuatmi ca kan hmuh, SAC nih NCA hnatlaknak kan cohlan lai nan ti caah kan i lawm, tiin bia an thok.\nAn ca chungah cun atu lio a cang cuahmahmi ramchung buainak hi SAC ca zongah siseh, tlangcung hriamtlaibu hna caah siseh, ramkhel party le mip ca zongah siseh, aho ca hmanh ah hlawknak a um lonak le ramkhel boaruak a daih deuh poah ah a that chinchin nak kong an tial.\nMyanmar buainak ruangah ram cheukhat nih timhmi ngei tein an i thlakmi an duhlonak le an i thlakmi khamnak dingah cun kanmah he kutlaih in a tuan khotu ding rammi hna kha zulhphung le rikhiahmi chungin sawmnak tuah i tuanti kha a tha bikmi a si tiah PPST nih an ruahnak an tialchih fawn.\nCu ruangah SAC le PPST cu a rannak in i ton i biaruahnak ngeih ding le PPST nih cathanh chuah an i timhnak kong zong an ca chungah cun an tial. Hi ca hi mipi nih tuahmi Spring Revolution zeirello, hnuchit a si tiah min chim a duh lomi tlangcung hriamtlaibu hruaitu pakhat nih a chim. Hi ca hi zeibantuk bu le aho hruainak in tial a si ti an langhter lo i PPST ah aa telmi hriamtlaibu 10, an dihlak lungtlin in an tialmi maw a si ti zong theih a si rih lo. The Chin Post\nMiss Ruth Par Tin Dim @ Angelina Ruth “Miss Teen Tourism 2021” i zuam ding in Philippines ram, July thla ah a kal lai\nZombie Virus bantuk Thailand ramchungah a chuak than.


Thawngpang ṭha tuk si hih! Min Aung Hlaing cu a thin lawng a domh cang ko lai – Chin World News Evening\nBy Salai J Van Duh Thar Lahnin| Hluttaw (parliament) aiawh committee CRPH nih atu lio hramhram in uknal a lami ralkap cozah taza an cuainak cu thanhnak an tuah cang. Penal code Section 122 (1) 124 (i)-nak i charhchan in Naypidaw-i Supreme Court of the Union-ah March 4 ah khan case zong kan file cang tiah an chim.\nHi kong he pehtlaiin council nih cun CRPH hi hohmanh nih dirkamh le ttuaiawmh loin ding in warning peknak tiang an chuah i, a ttuanpi mi hna cu kum 7 chung thongthlak an si lai,”tiah thawngthanhnak an tuah ve. Chrihchan: BBC Burmese\nHmuhning| By Peng Hlawnceu| Kawl ralkap nihhin Chin ram hi thahrum hmang in hun kan deng sehlaw, Chin ram khuate zeimawzat cu ralzam in Tipi ral ah kan um a hau hnga. Cutin um khi vasi sehlaw ramdang le NGO,INGO hna bawmhnak hmuh huaha loin kan mah tein kan i zohkhenh kho lai maw timi katuak sek tawn. Cucu tutan ram buainak in a chuakmi CDM bawmhnak a chuakmi nihhin ruahnak tampi a hun ka chap. Chin ram ah kahdohnak hun chuak taktak sehlaw kanmah tein zeitin dah kan i zoh lai timi a foinak in ka langhter lai.\nPathian nih Chin miphun a kan dawt i kan pa le CNF hna hmang in Vawlei cung ram rum ramtha ah tampi a ka phakter. Cu chungah US ummi hi a tambik kan si. Tutan CDM bawmhnak zoh ko ahhin miphun kan dawtnak a lang khun. Hi pin ahhin mah le khua cio i zohkhenh le i kilven cio asi tikah hna a ngam khun. Cucahcun Kawl ralkap nihhin ral kan thawhhnawh sehlaw ralzam kan i cawmkho laimaw timi biahalnak hi fawideuh tukin a lam a awnh.\nBianaah kan mah khua khi inndong 150 kansi hna i milu 800 leng kan si. Hi khuami nih tlakhat eiding khi Fangfak tun 250 hrawn asi. Tulio phaisa le thilman in tuak ahcun Ks-40000×250=Ks-10000000 hrawng asi hnga. Chiti ciite mehhang ah Ks-3000000 le dangdang herhbau ah Ks-2000000 hei dih sehlaw a zapi in ting 150 hrawng khi thla fatin a dih hnga.\nKan khua ramleng ummi zapi hi inndong 100 hrawng in kan tuak ahcun thlakhat ah Ks-150000 in kan kuat hna ahcun tha tein kan cawm khawhhna tinak asi. Hi thhlakhat 150000 hi cu US $ incun $115 long asi ko caah hartuk loin thawh khawh kan si kolai. Hibantuk in a khua kip nih mah le khua cio kha kan i zuanhnawh cio ahcun kan unau Kachin, Karen pawl ralzam hna bantuk cun kan har lai ka zum lo.


Trump Martial Law kongah ralkap bawi 6 meeting an ngeih mi phuan piak an si\n2020 election kong ah buainak fakpi a um caah tu tiang zeihman thawngpang fiang thei kho a si lo. January Ni 6 ah Congress Joint Session ah thil sining a langte lai, mah joint session hi a buai ngai lai tiah zum a si\nAruang cu Electoral vote challenge tu ding mi republican lei tampi an um caah a si, Zeibantuk thawngpang a chuak lai ti cu mipi nih an zoh lio mi a si\nTrump nih Martial Law a phuan lai ti mi kongah Trump nih Social Media ah fake News a si tiin a vun chim cang kha. Natein media tampi nih an langter ning a cun Martial Law kongah Trump le loyalist hna cu meeting an ngei tiin\nMah bantuk thawngpang a um hnuah Newsweek nih a lang ter mi cu, Military figures 6 zong Martial Law kongah meeting an ngei ve tiin a vun tial\nPresident Trump nih voter Fraud kongah election tuah thannak ding caah Martial Law kong media nih heh tiah an chim mi cu FAKE NEWS tiin a langter cang, natein mi tampi nih an zum kho lo\nMah kongah Military hruaitu 6 hna cu mah Martial Law kongah meeting an tuah i, Martial Law hi phuan si seh, zeitindah lehnak an tuah lai ti kong ceihhmainak an ngei.\nA luancia Zarh Ninga Ni White House Meeting ah khan Martial Law kong hi Trump le a loyalist nih an rak ceih cang ti report a um\nSix retired military members nih Newsweek sin ah, “Martial law phuan si seh, ralkap uniform a hrut mi hna cu an nih thlak an zum lo ti an chim.\nMah kong hi a linsa ngai mi a si caah zeibantuk thawngpang a um lai ti hi US mipi nih an tih ngai mi le an zoh lio mi a si. Trump nih a rak chim cang bantuk in January 6 ah\nRally private militias & pro-Trump paramilitaries an tuah a cun, Washington DC ah buainak ngan tuk mi a chuak lai ti zum a si. President Trump le retired General Michael Flynn, national security advisor a si tawn mi,\nWhite House meeting ah Martial law kong an ceih tiin source tampi nih an tial. Natein Trump nih fake News a ti hna. Zeibantuk thil a chuak lai ti zoh si cang. Source-Newsweek\nBe the first to comment on "Trump Martial Law kongah ralkap bawi 6 meeting an ngeih mi phuan piak an si"\nJoe Biden nih Kim Jong Un cu zeitindah a leh lai ti zoh si cang\nDemocrat an mualpho tak tak cang; lih bak an chim cang. Please don’t come …you will be sent back” bak an ti than cang\nTrump an soisel ning bantuk si ti lo ee!! Joe Biden le Kamala an mualpho bak ko cang


Ralhrang Pawl Bomb Puah Hnawh An Tawng I Minung Tam Tuk An Thi - Khuaruah Har News\nSagaing ramtthen, Suibo, Pekhu ramtthen, Nattalin le Magwe ramthen, Mine Myone ah ralhrang pawl mawtaw he a kal mi hna cu mipi ralkap nih mine bomb he an rak tthuat hna I ralhrang minung 54 bak an thi tiah Khit Thit Media nih a chim.\nSagaing ramtthen, Suibo myone nichuak chaklei kam ah um mi khuate hna cu ralhrang nih nizan may 12 ah khan mei in an khangh piak hna. Cu a khangh piaktu ralhrang rual cu mipi ralkap nih mine bomb he bak an rak kah hna I a tlawm bik minung 20 an thi.\nGHOST RIDER Special Task Force BURMA phu fonh nih ralhrang an rak kah hna I ralhrang tampi an thi. Mipi lei ralkap nih mine bomb 100 tluk hrawng hmang in an kah tthuat hna I ralhrang hi vialte an thih nak a si.\nNikhat hnu nikhat in mipi ralkap an tthawng chin thluahmah cang, ram chung ram leng um Laimi kan lungdongh bak hlah she! Teinak kan hmuh dengmang cang. Dr.Saa chim ning le bang ahcun ralhrang pawl an tluknak ding ah ni tlawmte lawng ai duh cang tiah a chim.\nFinland Nih NATO Luh A Sok Ruangah Rasia Nih Lehrulhnak Tuah Dingin Biakam Nak A Tuah Colh\nUkraine Ralkap Nih Rasia Tanks Rual Sawp Cikcek In An Tthuatnak Video Zoh Cu Lung A Hmui Bak Ko


Jehovah Tehte Hna I Zung Ṭengnge Ah Zeidah An Ṭuan?\nRam khat asiloah ram tam nawn i phungchimnak rian kha zohkhenh awkah bethel chungkhar nih rian a phunphun kha an ṭuan. Ca an leh, cauk an chuah, cauk kha cauk chiahnak inn ah an chiah, audio/video an chuah asiloah a dang rian an ṭuan.\nBethel Kawmiṭi nih rian kha an tlangtlak. Uktu Bu nih bethel zung i rianṭuannak pawl tlangtlak awkah Bethel Kawmiṭi kha rian an pek hna i cuka ah sining a tlinhmi Khrihfa upa pathum asiloah mahnak tam an i tel. Bethel Kawmiṭi nih an zohkhenhmi ram i rianṭuannak a ṭhanchonak kong le a chuakmi harnak kong kha Uktu Bu ah thawng an thanh hna. Mah nih Uktu Bu kha a rauhhlan ah chuah hngami cauk, pumhnak le civui ah zei kong dah chim le ṭial ah a ṭhat lai ti biakhiah khawh awkah a bawmh hna. Uktu Bu aiawhtu hna cu kum fatinte bethel ah thlah an si i Bethel Kawmiṭi pawl kha an rianṭuannak ah ruahnak an cheuh hna. (Phungthlukbia 11:14) Zungpi aiawhtu tlawn caan ah tuahmi special phungchimnak cu bethel a umnak hmun ah a ummi unau pawl thapeknak caah tuahmi a si.\nKhrihfabu hna kha an bawmh hna. Bethel zung i rian a ngeimi unaupa pawl nih Khrihfabu thar dirhnak kha an hnatlakpi hna. Bethel a umnak hmun i rian a ṭuanmi hmaikal pawl, missionary pawl le peng zohkhenhtu pawl kha lam an hruai hna. Cun civui hna kha an timhtuah, Biakinn thar saknak kha an ruahceih, Khrihfabu kha an herhmi cauk kuatnak zongah an tlangtlak hna. Bethel i ṭuanmi rian vialte nih phungchimnak rian kha ningcang tein liim khawh awkah a bawmh.—1 Korin 14:33, 40.\nBethel Kawmiṭi nih Uktu Bu kha zeitindah an bawmh?\nBethel zung nih zei rian dah an tlangtlak?\nMileng pawl kha Nikhat ni in Ninga ni tiang zei bantuk kan zung poah zoh awkah kan sawm hna. Nang zong kan in sawm ve. Na kan len tikah pumhnak i naa hrukmi thilpuan bantuk kha naa hruk khawh. Bethel zung ah na kan lennak thawngin thlaraulei ah ṭhatnak na hmu lai.\nShare Share Bethel Zung Ah Zeidah An Ṭuan?


Duhnak nganbik | Radio Veritas Asia\n“Nan nu le nan pa, na u nan nau, nan sahlawh nan rualchan, nan hawi nan kom hna nih khan an in rawi hna lai i nannih lak i a cheukhat cu thahnak nan ing lai. Keimah ruangah mi kip nih an in huat hna lai. Sihmanhsehlaw nan lu cung samfa fa khat hmanh a tlau lai lo. Fek tein dir ko u, zeicahtiah hitihin pei nan nunnak cu nan khamh lai cu” tiah a ti(Lk 21:16-19)\nJesuh Khrih nih thihnak in a thawh tthan hnu le sunparnak he a rak tthan hlaan karlak ah a hnu zultu a simi Khrihfa mi hna nih an ton hnga ding mi harsat temhinnak hna he pehtlai in Luke 21:12-19 chungah fiang tein a kan chimh. Minung kan nunnak ah lunglawmhnak caan a um bangin ngaihchiatnak caan hna zong an um, sunghtlaknak caan a um bangin teinak caan zong a um.\nKhrihfa mi hna caah cun ngaihchiatnak le sunghtlak nak hna um hmanh hna sehlaw, ruahchannak fek hi kan ngeih zungzal ding a si. Zeicah tiah cun kan i ruahchanmi cu hi vawlei pennak siloin vancung pennak a si caah a si.\nBupi nifatin mithiang hna kong he pehtlai in puai a kan tuah piak. Mithiang hna cu kanmah bangin in a rak nung mi an si ve ko nain Pathian duhnak kha an duhnak nganbik ah a chia kho zungzal mi hna an si. Nihin ni ca zongah Bupi nih Vietnam ram in mithaing hna Andrew Dung-Lac le a hawi le hna puai a kan tuah piak. Annih cu thawngtha bia le Pathian pennak caah thisen luanh in nunnak a rak pe mi hna an si. Anih hna cu mithiang Paul bangin: “Nunnak hi ka caah zeidah a si? Kei ka caah cun nunnak cu Khrih a si ko. Cucaah thihnak nih hin a tha deuh chinchinmi thil hmanh a chuahpi lai” (Phil1:21) tiah a timi hna an si.\nRuahnak tha lo le thil tha lo tuah dingin kan lung chungin a hung chuah a si ahcun, Jesuh Khrih kha ruat tthan hna u sih. Mithiang mi hna nunzia le an rak zulh mi lam hna kha ruat tthan hna u sih. Zeizong vialte kha thlarau mit in kan zoh thiam hna an si ah cun Pathian duhnak kha kan duhnak nganbik ah a chia kho tu kan si ko lai.


A Pasal Nih A Dawttuk I, A Sik Siang Bello Caah A Thinhung i Then Nak Ca Court Ah A Chiah I Court Nih Cun I Rem Dingin An Rak Fial Hna – Chin 11 News\nA Pasal Nih A Dawttuk I, A Sik Siang Bello Caah A Thinhung i Then Nak Ca Court Ah A Chiah I Court Nih Cun I Rem Dingin An Rak Fial Hna\nIndia ram ah nu pakhat cu a pasal nih a dawttuk i a sik bello caah then a timh. kumkhat le a cheu an i um cang nain an nu nih thil a tuah sual zongah a ngaihthiam peng. An pa nih a duh tuk caah a nupi lung nuam loin a um lai a phang peng, asinain a nupi nih cun a rak neng tuk ve.\n21 August 2020 ah syariah court ah i then a duh nak ca cu an nu nih a chiah. a ka si bello thil ka tuah sual caan zongah a ka ngaihthiam peng. A caan ah cun inn hi a mah nih a hnawt dih rawl hi a chumi, a ka duh tuk nak hi ka pom kho lo tiah a chim, hi ti i um peng ding hi ka thaw pit tiah a chim.\nAn khua hruaitu pawl sin zongah a rak chim cang, a sapal he a caan caan ah buaipah le bia i el tawn a duh nak kong zong a chim. ziathat tuk mi sin um ka huam lo tiah a chim. Ho tal nih ka bawm uh tiah a chim nain an bawm kho lo cu ruangah cun, an bia hi court a phan nak hi a si.\nCourt nih cun na pasal he thildang buainak nan nei maw tiah an hal i, um lo tiah a chim. A pasal zong cu an hal i, an pa nih a chim mi cu kan nu hi ka duhtuk ka dawttuk i a nuam lai lo ti ka phang tiah a chimh hna, Syariah court nih cun an bia cu na ceih piak hna lo tha te i um ti dingin an rak fial hna.


Tutan donthlennak hi miphun a dawmi hna caah cun hnulei ah kir a ngah ti lo — Salai Ephraim Thawngpang\nTutan donthlennak hi miphun a dawmi hna caah cun hnulei ah kir a ngah ti lo\nKan Dohthlennak Muru Apeh.Caantha kan laak thiam ahcun atu lio caan hi Chin miphun lungrualnak le Chin miphun zalonnak caah lam a tthat bik lio caan a si. Kan mino hna nih an nunnak an pekmi, mipi kan temtuarnak, zatlaknak le kan sunghnak vialte hi laak than dingah caantha bik a si.Kan ngeihchiatnak, kan lungfahnak le kan temtuarnak vialte hi kan miphun tthanghphawhnak ah kan hman lawlaw a herh. Lungthul lo tein hmai kan fon peng i, kan doh peng hna ahcun Chinland le Chin mphun nih zalonnak kan hmuh hrimhrim lai tiah zumhnak ka ngei.Ralhrang nih Rakhine an rak tuk hna i, an mino tampi nih an nunnak an rak pek.\nAn temtuarnak le an lungfahnak kha an miphun tthangphawhnak, lungrualnak le thawnnak thazang ah an hman. An thawn cang hnu ahcun ralhrang nih duh poah in an namneh kho ti hna lo. A kawmh tu in an kawmh lawlaw cang hna. Rakhine ralkap AA pawl hmanh Covid-19 vaccine an chunh piak hna.Tuchun ahcun Rakhine nih an ram pumpi i, 80% tluk cu an control cang caah anmah duhning in uknak an tlaih i biaceihhnak zong anmah kuttang ah a um cang. Chinland chungah a ummi hriamtlai vialte kan ifuntom khawh ahcun Rakhine ralkap AA tluk cu kan si hrimhrim lai tiah ka zumh.\nKan thazang vialte tha tein kan funtom khawh ahcun kan mipi himnak security kan ralkap nih an laak khawh ahcun tlik le zaam len a hau ti lai lo. Shanram i a ummi Wah State bantuk tiang hmanh kan ser khawh ve ko lai. A biapi mi cu kan thazang vialte funtom i, thawng ngai in hmai i kal a si.Kan thazang kan funtom khawh lo, lungrualnak kan ngeih lo ahcun ralhrang nih kanmah chung lila in a kan thio te lai. Tutan ah kan ral kan tei lo ahcun Chinland le Chin miphun kan dihlak in kan sung kho.Ahohmanh nih Chinalnd le Chin miphun sungh kan duh lai ka zum lo. Tutan donthlennak hi miphun a dawmi hna caah cun hnulei ah kir a ngah ti lomi a si.\nKan tei ahcun zalonnak kan ngah lai. Kan sungh ahcun kan ram le kan miphun kan sung dih ve lai.Tuchun tiangah ralhrang he ikahnak voi 184 a um. Ralhrang 1028 fimtlawl an si. Ka ralkap CJDC chung in minung 58 nih an nunnak an pek. Tuchun tiang idohnak ah ralhrang nih hriamnam thatha an hman nain an kan tei hrimhrim lo. Meithal chia tete a hmangmi, Kan ralkap tu nih tam deuh an fimtawl hna. Kan miphun caah nunnak a pekmi hna hi dothlennak kan tei tik ahcun zungzal in a hmun dingmi, a sangbik mi upatnak rolung kan phun hrimhrim te lai.\nKawlram Mipi Ralhrang Cozah A Dohtu Caah America Cozah Ruahnak Pe Tu Nih Thawngpang Tha Tuk A Chim →\n← Chin Miphun Hna Ralhrang Uknak AHram In Bongh Le Federal Democracy Caah Dohthlennak A Si Hi Na Philh Maw


Zumhnak Ngeih Buin Chimnak | Relnak & Cawnpiaknak\nCAWN DINGMI 15\nZumhnak Ngeih Buin Chimnak\n1 Thesalon 1:5, NW\nA TAWINAK: Na chimmi kong cu biatak a si i a biapimi a si ti na zumh kha langhter.\nṬha tein i tim. A bik in a chim duhmi kong cu zeidah a si, mah kong a hmaan ti kha Baibal nih zeitindah a langhter timi kong hngalhthiam awkah hlathlainak tuah. A biapimi a kong hna kha hngalh a fawimi biafang tlawmpal he fianter khawh awkah i zuam. Mah nih a ngaitu a bawmh khawh ning kha ruat. Thiang thlarau hmuh awkah thlacam.\nNa chim dingmi kong kha ṭha tein hngalhthiam khawh awk le chim khawh awkah aw chuah in tuah chunh.\nNa chimmi cungah zumhnak na ngei ti a langhtermi biafang hna kha hmang. Catlangbu ningin rel si loin nangmah bia in chim. Nangmah theng nih naa fianmi biafang hna kha thim.\nLungtho tein le lungtak tein chim. Aw a din a than kha a zafang in chim. Aa tlak ahcun a ngaitu hna he mit tonh in chim.\nZumhnak ngeih buin chim timi cu tuaktan loin chim, kapkhatlei lawng ṭangin chim asiloah mahlei ah i kuaih in chim ti bantuk he aa lo, lo. Lungtho tein na chim tik hmanhah a ngaitu hna nih an cohlan khawh nakhnga dawtnak he chim.\nRelnak le Cawnpiaknak—Zumhnak Ngeih Buin Chimnak


Jehovah nih Inkhawhnak he Thei a Tlaimi kha a Dawt hna | Vennak Innsang\nVennak Innsang (Cawn awk Cauk) | 2018 May\nJehovah nih Inkhawhnak he Thei a Tlaimi kha a Dawt hna\n“Vawlei ṭha ah a tlami thlaici cu . . . inkhawhnak he a thei a tlai tiangin aa zuammi kha a si.”—LUKA 8:15, NW.\nHLA: 44, 10\nNA FIANTER KHO LAI MAW?\nThawngṭha a ngai duh lomi hna sin phung kan chim tikah zeicah kan lung a dongh khawh men?\nPhungchimnak ah kan dihlak in zeicah hlawhtlinnak kan hmuh khawh?\nInkhawhnak he thei tlai awkah zeinihdah a kan bawmh lai?\n1, 2. (a) Mi nih an ngaih duh lonak sang ah phung a chimmi unau pawl cu zeicah thazaang petu an si? (A hramthawknak hmanthlak zoh.) (b) Jesuh nih “amah khua” i phungchimnak kong he aa tlaiin zeidah a chim?\nSERGIO LE OLINDA cu United States ah hmaikal a ṭuanmi nuva an si. An pahnih in kum 80 leng an si cang. Nai hrawng in cun an ke a fak i lam kal an i harh. Asinain kum tampi chung an rak tuah tawn bantukin zingka suimilam pasarih in khuachung i mi an tamnak hmun ah an kal peng. Mawṭaw dirnak pawngah an dir i aa chawkmi pawl kha bupi chuahmi cauk an pek hna. Mi tam deuh nih cun an lanhtak hna nain Sergio le Olinda cu an dir peng i anmah a zohmi hna kha an nih hna. Chun ah inn ah an ṭin. A thaizing zing suimilam pasarih ah mawṭaw dirnak hmun ah an kal ṭhan. Cuticun zarhkhat ah ni ruk phungchim an kal peng.\n2 Sergio le Olinda bantukin mi tampi nih an ngaih duh lonak hmun ah kum tampi chung phung a chimmi zumhfekmi unau tampi an um. Nang zong cu bantuk hmun ah phung a chimmi na si ve men lai. Cutin na si ahcun kan in thangṭhat. Zeicahtiah harnak lakah inkhawhnak he phung na chim zungzal caah a si. * Na hmuhtonnak nih unau tampi le hmuhtonnak tampi a ngei cangmi hmanh kha thazaang a ngeihter hna. Peng zohkhenhtu cheukhat nih hitin an chimmi kha na theih ko lai: “Phungchimnak ah cu bantuk zumhfekmi unaunu, unaupa hna he ka ṭuanṭi tikah an hmuhtonnak in thazaang ka hmu.” “An zumhfehnak nih phungchim rian ah teima tein ṭuan awk le ralṭhatnak ngeih awkah a ka bawmh.” “An hmuhtonnak nih ka lung a ka suk tuk.”\n3. Zei biahalnak pathum dah kan i ruah hna lai, zeicah?\n3 Hi capar ah mah biahalnak pathum hi kan i ruah hna lai: Zeicah a caan ah kan lung a dongh khawh men? Thei tlai timi a sullam cu zeidah a si? Inkhawhnak he thei tlai zungzal awkah zeinihdah a kan bawmh lai? Mah biahalnak hna i a phi hngalhnak nih Jesuh nih a kan pekmi phungchim rian ṭuan zungzal awkah a kan forh lai.\nZeicah kan Lung a Dongh Khawh?\n4. (a) Judah mi tampi nih a ṭhalomi lam in an lehrulh tikah Paul cu zeitindah a um? (b) Zeicah Paul nih cutin a intuar?\n4 Phung na chimnak hmun i mi hna nih Pennak kong an ngaih duh lo caah na lung a dong bal maw? Cutin na si ahcun lamkaltu Paul intuarnak kha na hngalhthiam ko lai. Kum 30 hrawng phung a chim i mi tampi kha Khrihfa si awkah a bawmh hna. (Lam. 14:21; 2 Kor. 3:2, 3) Asinain Judah mi tampi kha Khrihfa si awkah a bawm kho hna lo. Mi tampi nih Paul chimmi kha an ngai duh lo i cheukhat nih cun a hrem hmanh an hrem. (Lam. 14:19; 17:1, 4, 5, 13) Cu bantuk a ṭha lomi lehrulhnak kha Paul nih zeitindah a hmuh? Paul nih “ka ngaih a chia hringhran ko i ka lung chung fahnak cu a dong lo” tiah a ti. (Rom 9:1-3) Zeicah cutin a intuar? Phungchim rian kha a sunsak tuk i mi kha a dawt tuk hna caah a si. Paul nih Judah mi kha a sia an herh tuk i Pathian zaangfahnak an hlawt tikah a ngaih a chia tuk.\n5. (a) Phungchim awkah zeinihdah a kan forh? (b) A caan ah kan lung a donghmi cu zeicah a phung a si?\n5 Paul bantukin kannih zong mi cungah siaherhnak kan ngeih ca le bawmh kan duh hna caah phung kan chim. (Matt. 22:39; 1 Kor. 11:1) Jehovah rianṭuannak i kan hmuhtonnak cu nunnak ah a ṭha bikmi a si ti kha kan hngalh. Midang zong nih an nunnak ah a ṭha bikmi a si ti an hngalh ve nakhnga bawmh kan duh hna. Cucaah Jehovah kong biatak le minung ca i aa tinhnak kong cawn awkah kan forh zungzal hna. Mah cu a ṭha tukmi laksawng kan put hna i: ‘Mah hi cohlang ko’ tiah kan nawlmi hna bantuk a si. Cucaah mah laksawng an cohlan duh lo tikah Paul bantukin ‘kan lung a fak.’ Cutin kan lung a fahmi cu kan zumhnak a der caah si loin mi cungah dawtnak taktak kan ngeih caah a si. Cucaah a caan ah kan lung a dong kho men ko nain phung kan chim zungzal. Hmaikal kum 25 leng a ṭuanmi Elena nih hitin a ti: “Phungchim rian cu a har ti kha ka hngalh. Asinain mah rian nakin a ṭha deuhmi rian a um lo.”\nThei Tlai timi cu Zei Sullam dah a Si?\n6. Zei biahalnak dah kan i ruah hna lai?\n6 Zei bantuk hmun i phung kan chim hmanhah hlawhtlinnak kan hmu kho ti kha zeicah kan zumh khawh? Mah a biapimi biahalnak i a phi hngalh awkah ‘thei tlai’ a herhnak kong Jesuh chimmi bianabia pahnih kha i ruah hna u sih. (Matt. 13:23) A pakhatnak bianabia cu mitsur ruang kong a si.\n7. (a) Jesuh chimmi bianabia i “dum ngeitu,” “mitsur ruang” le “mitsur nge” nih ahote dah a aiawh hna? (b) Zei biahalnak i a phi dah kan hngalh a hau?\n7 Johan 15:1-5, 8 rel. Mah bianabia ah Jesuh nih Jehovah cu “dum ngeitu” a si, amah Jesuh theng cu “mitsur ruang” a si i a zultu pawl cu “mitsur nge” an si tiah a fianter. * Mah hnuah lamkaltu pawl kha hitin a ti hna: “Nannih nih thei tampi nan tlai thawngin ka Pa sunparnak kha nan langhter i cuticun ka zultu i nan i canning cu a si.” Thei tlai timi cu zei sullam dah a si? Mah bianabia ah Jesuh nih zei bantuk thei ti kha a chim lo nain mah biahalnak i a phi hngalh awkah a bawmmi kong kha a langhter.\n8. (a) Jesuh chimmi bianabia i ‘thei tlai’ timi nih zeicah zultu thar siternak kha a chim duhmi a si lo? (b) Jehovah nih tuah awkah a kan fialmi vialte i a hmaannak cu zeidah a si?\n8 Jesuh nih a Pa kong he aa tlaiin hitin a chim: “Thei a tlai lomi ka nge vialte kha a tan dih hna.” Phundang cun thei kan tlai lawnglawng ah Jehovah sal kan si kho lai. (Matt. 13:23; 21:43) Cucaah mah bianabia i thei tlai timi nih zultu thar siternak kha a chim duhmi a si lo. (Matt. 28:19) Zultu thar siternak kha a chimmi a si ahcun mi pakhat kha Jesuh zultu si awkah a bawm kho lomi, zumhfekmi Jehovah Tehte Hna cu thei a tlai lomi a nge bantuk an si lai. Asinain mah cu a hmaan lo. Zeicah? Mi kha zultu si awkah kan hnek kho hna lo. Jehovah cu dawtnak a ngeimi a si. Kan tuah khawh lomi kha tuah awkah Jehovah nih zeitikhmanh ah a kan fial bal lo. Kan tuah khawhmi lawng kha tuah awkah a kan fial.—Deut. 30:11-14.\n9. (a) Zeitindah thei kan tlai khawh? (b) Zei kong dah kan i ruah hna lai?\n9 Thei tlai timi cu zei sullam dah a si? Mah cu kan dihlak in kan tuah khawhmi thil pakhat tuah kha a si. Jehovah nih a salle dihlak kha zei rian dah a pek hna? Pathian Pennak kong thawngṭha chim ding rian a pek hna. * (Matt. 24:14) Jesuh chimmi thlaici vorhtu bianabia nih mah kong kha a fianter. Atu mah bianabia kong kha i ruah hna u sih.\n10. (a) Jesuh chimmi bianabia i thlaici le vawlei cu zeidah an si? (b) Changvut kung in zeidah a tlai lai?\n10 Luka 8:5-8, 11-15 rel. Thlaici vorhtu bianabia ah Jesuh nih thlaici cu “Pathian bia” asiloah Pathian Pennak kong thawngṭha kha a si tiah a fianter. Vawlei cu minung lungthin kha a si. Vawlei ṭha ah a tlami thlaici cu a hung keuh i a kung ah aa chuah. Cun “theifang let za khat” a vui. Mah kung cu changvut kung a si ahcun zei bantuk thei dah a tlai lai? Changvut kung hmetete ma? A si lo, a hnuah a ṭhang i changvut kung a chuahter khomi thlaici pawl a tlai lai. Mah bianabia ah thlaici pakhat nih thlaici 100 a chuahter. Mah nih phungchimnak kong he aa tlaiin zeidah a kan cawnpiak?\n‘Inkhawhnak he thei a tlaimi’ zeitindah kan si khawh? (Catlangbu 11 zoh)\n11. (a) Thlaici vorhtu bianabia nih phungchimnak he aa tlaiin zeidah a kan cawnpiak? (b) Thlaici thar kha zeitindah kan chuahter khawh?\n11 Khrihfa nulepa asiloah a dang Jehovah Tehte Hna nih Pathian Pennak kong a kan chimh hmasa bikmi cu vawlei ṭha ah thlaici an tuh bantuk a si. Biatak kan cohlanmi an hmuh tikah an i lawm tuk. Mah thlaici cu a thei a tlai tiang a ṭhang thluahmah. A hmasa i langhtermi changvut kung nih a kung thar a chuahter lo nain ci thar a chuahter. Cu bantukin kannih zong zultu thar kan chuahter lo nain thlaici thar kan chuahter. * Cutin zeitindah kan tuah khawh? Pathian Pennak kong midang sin kan chim fatin kan lungthin chungah a ummi thlaici tampi in kan vorh bantuk a si. (Luka 6:45; 8:1) Cucaah Pathian Pennak kong kan chim lengmang tikah ‘inkhawhnak he thei a tlaimi’ kan si.\n12. (a) Jesuh chimmi mitsur ruang le thlaici vorhtu bianabia in zeidah kan cawn khawh? (b) Mah nih zeitindah aan umter?\n12 Jesuh chimmi mitsur ruang le thlaici vorhtu bianabia in zeidah kan cawn khawh? ‘Thei tlai’ timi cu mi nih kan chimmi thawngṭha an ngai maw, ngai lo timi cungah aa hngat lo. Mah cu phung kan chim zungzal maw, zungzal lo timi cungah aa hngatmi a si. Paul nih mah kong he aa tlaiin hitin a fianter: “An ṭuan ning cio khan Pathian nih laksawng a pek ko hna lai.” (1 Kor. 3:8) Jehovah nih kan rianṭuannak i a phichuak cungah si loin kan ṭuannak cung tu ah thluachuah a kan pek lai. Kum 20 chung hmaikal a ṭuan cangmi Matilda nih “Jehovah nih kan i zuamnak cungah thluachuah a kan pek ti ka hngalhmi nih a ka lawmhter tuk” tiah a ti.\nInkhawhnak he Zeitindah Thei kan Tlai Khawh?\n13, 14. Rom 10:1, 2 ningin Paul nih phung a chim zungzalnak a ruang cu zeidah a si?\n13 ‘Inkhawhnak he thei tlai’ awkah zeinihdah a kan bawmh lai? Paul kong kha tam deuh in zohhmanh u sih. Judah mi nih Pennak kong thawngṭha an cohlan lo caah Paul cu a lung a dong. Asinain an sin phungchim kha a ngol lo. Judah mi he aa tlaiin a intuarnak kha hitin a chim: “Ka phun hawi mi hi khamh si hna seh ti cu ka lungthin dihlak in ka duh hringhran ko. An caah Pathian sinah thla ka cam lengmang. Pathian a ṭanh ngaingaimi an si cu tehte ka khan khawh, sihmanhsehlaw cu an ṭanhning cu palh ṭanh a rak si.” (Rom 10:1, 2) Zeicah Paul nih phung a chim zungzal?\n14 Pakhatnak, Paul nih ‘ka lungthin dihlak in ka duhnak’ nih Judah mi sin phungchim awkah a ka forh tiah a ti. Khamhnak hmu hna seh ti kha a duhpiak taktak hna. (Rom 11:13, 14) Pahnihnak, ‘Pathian sinah thla a campiak lengmang hna.’ Judah mi dihlak nih Pennak kong thawngṭha an cohlan nakhnga bawmh awkah Jehovah sinah a nawl. Pathumnak, Paul nih annih cu “Pathian a ṭanh ngaingaimi an si” tiah a ti. Paul nih mi pawl i an ṭhatnak le Jehovah a biami an si kho ti kha a hmuh. Mah a lung a tho ngaimi Judah mi hna cu amah bantukin a lung a thomi Khrih zultu an si kho ti kha a hngalh.\n15. Paul kha zeitindah kan i zohchunh khawh? Tahchunhnak pe.\n15 Paul kha zeitindah kan i zohchunh khawh? Pakhatnak, “zungzal nunnak hmu dingah thim a simi hna” kha kawl kan duh taktak hnanak thawngin a si. Pahnihnak, phung kan chim tikah lungthinṭha a ngeimi pawl bawmh awkah Jehovah sinah kan nawl. (Lam. 13:48; 16:14) Hmaikal kum 30 dengmang a ṭuan cangmi Silvana nih cutin a rak tuah. “Phungchim ka kal hlanah a hmaanmi lungput ngeih awkah ka bawm tiah Jehovah sinah thla ka cam” tiah a ti. Kannih zong thawngṭha ngaih a duhmi hna kawlnak ah vancungmi nih a kan bawmh nakhnga thla kan cam. (Matt. 10:11-13; Biat. 14:6) Kum 30 leng hmaikal a ṭuan cangmi Robert nih “inn ngeitu pawl sining a hngalmi vancungmi pawl he rian ṭuanṭi cu lung a tho tuk” tiah a ti. Pathumnak, mi pawl i an ṭhatnak le Jehovah a biami an si kho ti kha hmuh awkah kan i zuam. Tipil a innak kum 50 leng a si cangmi Khrihfa upa Carl nih “mi pakhat i a nihmi, zaangfahnak in mi a zohmi le biahalnak a tuahmi ti bantuk a sining taktak a langhtermi thil hmetete kha ka kawl” tiah a ti. Cutin kan tuah ve ahcun Paul bantukin ‘inkhawhnak he thei a tlaimi’ kan si kho ve lai.\n16, 17. (a) Phungchimtu 11:6 in zeidah kan cawn khawh? (b) Kan phungchim rian cu a kan ngiatu hna cungah zeitindah huham a ngeih khawh?\n16 Kan phungchimmi kha ahohmanh nih an ngaih duh lomi a lawh hmanhah mi cungah zeitluk in dah huham a ngeih ti kha philh hlah. (Phungchimtu 11:6 rel.) Mi nih an kan ngiat ko. Thiang tein le zoh dawh tein thil kan i hrukmi, upatnak le hmaipanhnak he mi kan chawnhbiakmi hna kha an hmuh. Mah nih an lung a suk khawh hna i kan cungah a ṭhalomi hmuhnak a ngeimi hna hmanh a hnuah a ṭhami hmuhnak an hun ngei kho. Sergio le Olinda nih mah kha an ton.\n17 Sergio nih “kan dam lo caah chikkhat chung cu mi tamnak hmun ah kan kal kho lo. Kan kal ṭhan tikah aa chawkmi pawl nih ‘Zeidah a cang? Kan in ngai hna’” tiah an kan ti. Olinda nih a nih buin hitin a ti chap: “Mawṭaw mawngmi pawl nih an kut an kan zaoh i cheukhat nih an ṭhutnak in ‘A ṭha tuk’ tiah an rak au. Cun kan cauk hmanh an kan hal.” Mipa pakhat cu Sergio le Olinda phung an chimnak leng pawngah a ra i pangpar tom kha a pek hna i an ṭuanmi rian cungah lunglawmhnak bia a chim tikah an khuaruah a har tuk.\n18. ‘Inkhawhnak he thei a tlaimi’ si awkah zeicah bia na khiah?\n18 Pathian Pennak kong midang sin na chimmi kha na “ngol” lo caah “miphun vialte” sin thawngṭha chim ding timi a biapimi rian ah naa tel. (Matt. 24:14) Jehovah lung ka lawmhter ti na hngalh caah lawmhnak nganpi na hmu ve lai. ‘Inkhawhnak he thei a tlaimi’ kha Jehovah nih a dawt hna.\n^ cat. 2 Jesuh hmanh nih “amah khua” i phungchim cu a har tiah a ti. Mah bia hi Jesuh phungchimnak kong he aa tlaimi thawngṭha cauk pali ah ṭial a si.—Matt. 13:57; Mar. 6:4; Luka 4:24; Johan 4:44.\n^ cat. 7 Mah bianabia i mitsur nge nih vancung a kai dingmi Khrihfa pawl kha a aiawhmi hna a si nain Pathian salle dihlak nih mah bianabia in kan cawn khawh.\n^ cat. 9 ‘Thei tlai’ timi biafang nih thlarau thei tlai ngeih zong kha a chim duhmi a si. Asinain atu capar le a hnu capar nih “kan hmur thei tlai” tlai ding asiloah Pathian Pennak kong chim ding kha biapi in a langhter.—Gal. 5:22, 23; Heb. 13:15, NW.\n^ cat. 11 Voidang zongah Jesuh nih zultu siternak rian kong langhternak caah thlaici vorhnak le rawl ṭuannak kong bianabia kha a hman.—Matt. 9:37; Johan 4:35-38.\nJesuh chimmi mitsur ruang le thlaici vorhtu bianabia i thei tlai timi nih thawngṭha chimnak rian kha a chim duhmi a si. Zultu thar sernak kha a chim duhmi a si lo. Mi nih an ngaih duh zong, duh lo zongah phung kan chim peng tikah ‘inkhawhnak he thei a tlaimi’ kan si\n‘Thei Tampi Kan Tlai’ Awk A Sinak A Ruang\nNan Ral Kha Hngal U\nMino Hna—Satan Doh awkah Fek tein Um U\nLIFE STORY A Thawknak ah Sifah Harnak—A Donghnak ah Rumnak\nText Digital cauk download option VENNAK INNSANG (CAWN AWK CAUK) 2018 May\nVENNAK INNSANG (CAWN AWK CAUK) 2018 May


US ummi caah siaherh bia – The Cherry Par\nUS ummi caah siaherh bia\nUS ummi caah siaherh bia (Urgent/Jan 31, 2021)\nVawi dang tawn bantuk in ka thawh le cang ka in ka cell phone ka bih. “2021 Mortgage rates fall again” ti mi ka hmuh. Kan inn refinance tuah ka lung ah a chuak. Stocks a tla i a si bak lai, ka ti. “Robinhood” ka vun bih cu senthlung in an itlar ko. Ka lau nawn i ka 401K account ka vun zoh cu January 20, 2021 to January 31, 2021 kar ni 11 chung ah Kawlram in USA ka rak ratlio i ka dihmi phaisa nak tam deuh ka sung manh. A rannak in ka phaisa ka ṭhial zokzok.\n“A tu bantuk caan chia ah hin cun 401K kan ngeihchun hi stocks ah chiah lo ah a ṭha” tiah ka ruah. A ruang cu a hlan ah Laimi rian kan rak ṭuannak ah $ 15,000 in $ 30,000 tiang kan rak sung bal cang hna. Cu a si caah stocks an hon hlan, tuzaan hrimhrim ah nan 401K kha rak ṭhial cio u law, tiah kan forh duh hna. Stocks kong tu cu ka hngal bak lo. Hngerhte nih computer kong a hngalh lo tluk ceo khi ka si ko nain, sungh ka ton bal caah kan siaherh bia hna a si. Ka lawm, Isaac Duhtling pa (Mang Chawn), Indianapolis, USA.\nBREAKING NEWS BREAKING NEWs, MYANMAR RAM RALKAP NIH AaNa An TING (Suukyi, WinMyint le Midang an tlaih dih cang). Myanmar rampi cu February 1,2021Zinglei 4:00 Am hrawnghrang thawkin Aana an ting cang i, Aungsan Suukyi le President WinMyint cu Zing lei 3:00 Am hrawngah an Security pawl an tlaih dih hnu in an Innchhung bakah luh hnawhin an tlaih hna ti’ah thawng theih asi.Nyphidaw i City Guesthouse i NLD MP thar pawl zong Hall chungah an hren dih cang hna. Nyphidaw cu Ralkap nih an kulh dih cangi, tawmpal ah State le Taing i NLD hruaitu vialte tlaih dih an i tim ti’ah News Agency sinin theih asi.\nTawmpal ah Sagaing le Chin State lei zongah Ralkap le Uniforms hruk lo pawl an thlah hna ti’ah thawngpang kan theih. Atu an tlaihmi hna hi Ralkap le Civil dress i aa thuammi pawl an i tel ti’ah News pawl nih an chim. Thawngpang van hngak deuh rih hna usih.( Ramchung i kan Agents pawl thawngpang kan lak lio asi.)Credit: MC Biklian\n← UN le ramdang cozah nih cun ralkap dohnak ah zei pipa an tuah khawh ding a um bak lo.\nKawl Ralkap bia chirhchan. →


Video Archives - Page 2 of 69 - Khuaruah Har News\nTu I ka langhter dingmi thil hi cu vawleicung ah a vawi khat tlun nak a si lai dah! Zei bantuk thil dah cang ti ahcun South African ram ah pastor pa pakhat cu mithi mi ruak vui nak programe a hman cuahmah lio ah khin mithi pa i a\nHlasak thiam Benjamin Sum nih “Muevate thlawk in lengla”tihmi hlasak i mipi nih an uar khawh ning cu a mak lawlaw bak khi asi. Benjamin Sum cu Zonet nih a tuah mi ah Thazual Award zong a rak ngah cang mi asi. Benjamin nih dawh taktak in Bangalore ah hla\nHlasak Thiam Iang Len Sung Hlathar, ”Pathian Tthawnak in” Youtube Ah Uplaod An Tuah Cang\nTuzan ah hlasak thiam Iang Len sung nih hlathar, ”Pathian Tthawnak in” timi hla cu YouTube channel ah ka rak upload cang! Thazaang ka pe cio dingin le, Thazaang i lak ve dingin kan sawm hna. Gospel Singer, Pathian ai tlaih tu, Pathian nih a aw zaihla in a hman\nShinbia cu Mizoram Aizawl ah caan zeimaw zah a hman hnu ah USA lei tlung pah India ram New Delhi ah a rak cam pah in kan unau DCCF khrihfabu sin ah caan a rak hmang tthan. Kan theih dih cio bang in USA in Mizoram ah a rak tlung\nShinbia nih Mizoram Aizawl Vana pa hall ah thiam taktak in a sak mi Imagine a cover mi hla te hi cu a ttha in a sa tu zong a rak thiam bak ko. Hi nute hi cu uar lo awk hrim khi pei a rak tthat lo cu, duh\nUS ram in Mizoram Aizawl ah a va tlawng mi muidawh Shinbia le hlasak thiam Benjamin Sum mizo kan unau hna nih an hei uar khawh ning hi cu khuaruahhar lei khi a si. Mizo kan unau pawl nih mi an uar vaivek ahcun an uar lawlaw bak khi si\nKA, KNDF pawl nih ralhrang tampi an thah hlei ah machine gun le meithal dang tampi an lak piak hna mawtaw tampi an hrawh rih hna..lung hmui kho tuk.KA, KNDF pawl him tein an kir kho tiah theih a si. Tutan KA, KNDF pasal ttha rual hna thawngpang theih cu


A poi taktak: Kalay ah University siangngakchia pahnih hi an tlau – Chin World News Evening\nA poi taktak: Kalay ah University siangngakchia pahnih hi an tlau\nMarch 17, 2021 Salai Van Chin News\nKalay Lamzawhnak in Chin Nungak le Tlangval in an Hlam Lo\nNihin Kalay lamzawhnak ah a tanglei University siangngakchia pahnih hi an tlau. Atu tiang inn an hlam lo caah ralkap nih an tlaih hna, tiah an ruahdamh.\nLia Mang San Nuam le Tg. Lian Sian Muan an si i a hmumi nih Phone – 09757536473 ah thawngthanh ding in bawmh halnak an tuah. Source: The Chin Journal. March 17, Yangon\nZualko: Salai Ngun Nei Luai nih ruah lo piin mual a kan liam taak ee


Mai Sui Hlei Tial Ruak An Lak 3Am Hnu Ah Hi Ti Hin Harnak An Tong Hoi – The Chinlung Post\nMai Sui Hlei Tial Ruak An Lak 3Am Hnu Ah Hi Ti Hin Harnak An Tong Hoi\nOctober 6, 2020 admin Chin, Uncategorized 0\nTutan kan thil ton hi cu a poi kho tak tak khi si minung ve lo bang Chin mi phun cung ah kan ram bak ah kawl nih nawl a kan neih ruang ah zing lei suimilam 3 hnu ah lam zawh an sianh hna lo ruang ag an ton mi thil cu amak ko mu.\nLam cu minung nih zulh ding in tuah mi a si cu i zaan tlai tiang harsa le tja baa in kan farnu ruak a la mi hna cu TT police nih lam pi zawh an sianh hna lo caah lam fa te zawh in har sa tak tak in an kal pi. a tang lri ca bia hi Hriat Pui nih a tial mi\n“2:00 ,ah Thial nak .\nKan miphun le dawtu vial te hna nan kan tan pi nak thawng le bawmh nak Thlacam pi nak thawng in a si ee.\nTha di tha ba in bawm tu vial te Chawva in le Hmurka in hnem tu nan dih lak Bawipa nih A let za tu in Nan herh mi thluachuah nak in pe cio ko hna seh.\nNote:hi kong ah hin Than tlang mi um.swh awk kan tha ti loh hih.\nThangtlang SiiPin Bawi Ram Khar Nih Kan Far Nute Kongah Fiang Tak In Langhter Nak Atuah Mah Kong Ah Hin Sipin leiCun


A POITUK, KAWLRAM DIRHMUN THINPHANG TAKTAK ASI CANG – The Chinlung Post\nA POITUK, KAWLRAM DIRHMUN THINPHANG TAKTAK ASI CANG\nRalkap nih Myanmar ram uknak kan la lai lo tiah chim chung khawh a si rih lo, tiah Myanmar ralkap chimnak nawlngei Gen. Min Zaw Tun nih nihin Press Conference ah a chim. Press Conference ah a kaimi reporter pakhat nih, “Ralkap nih uknak nan lak lai lak lai lo hin chim khawh a si maw?” tiah biahalnak a tuah. Cu kong he pehtlai cun Gen. Min Zaw Tun nih, “Chim khawh a si lo. Ka chim ciami chung zong ah khan aa tel ko.\nRalkap nih cun Phunghrampi le atulio upadi ning in kan kal ko lai,” tiah a chim. 2008 Phunghrampi ning ah Myanmar ram nih buainak ngan a ton i Emergency in chimphoih a herhmi a si ahcun rampi President nih Nation Security Council (NCS) a auh lai i, rampi nawlngeihnak hi ralkap bawizik kut cung ah ap khawh a si, tiah aa tel. Sihmanhselaw, rampi President nawlpeknak loin ralkap nih uknak hi lak khawh a si lo tiah Phunghrampi nih a kham.\nPhunghrampi he i kalh in ralkap nih nawlngeihnak an lak a si ahcun 2008 phunghrampi kan kilven lai tiah a titu ralkap nih cu phunghrampi cu anmah lila nih an buar a si lai i, 1962 le 1988 lio i ralkap nih rampi nawlngeihnak an lakmi bantuk kha a si ko lai,” tiah Myanmar ramkhel a cuantu upa hna nih an rauhnak an langhter. November 2020 thimnak ah vote ningcang loin thlaknak a um tiah USDP nih an aupi hnu in ralkap nih vote thlakmi check tthannak an ngei i, atu tiang peng/myone 300 leng an zohfelmi ah ningcang loin vote thlakmi ting 6 leng kan hmuh tiah an ti.\nNovember 2020 thimnak result kong he pehtlai in USDP le ralkap a dirpitu pawl nih nai hrawng lamzawhnak an tuah i, ralkap nih uknak lak ding asiloah thimnak tuah tthan ding in an aupi.Asinain, NLD a dirpitu hna nih nizan thawk in Yangon le Mandalay khuapi pawl ah NLD cozah thar le Hluttaw thar fek tein kan dirpi tiah ralchanh in lamzawhnak an tuah ve. Credit:TCJ\nRelchih:Joe Biden zong nih Israel dirkamhnak lam ahcun Donald Trump hnu zulh aa tim. US President Joe Biden hruainak tangah National Security Adviser Jake Sullivan nih Israel konghe pehtlaiin timhtuahnak an ngeihmi kong alanghter. National Security Council cu biaruahnak an ngei hna. NSC chim thanhnak atuahtu Emily Horne nih thil sining hna cu atanglei bantukin a langhter. National Security Adviser Jake Sullivan le Israel National Security adviser Meir Ben-Shabbat hna cu chawnh biaknak an ngei i, Israel kilven zohkhanhnak dingah Biden timhtuahnak cu a chim ruah tthan tiah a chim.\nUS le Israel hmunkhat rianttuan ttinak kongkau zong an i ruah tiah a langhter chih. Cu chungah Israel thawngpang atthat pengnak ding kong zong an i ruah chih.Hi konghe pehtlaiin US Secretary of State caah timtuahmi Antony Blinken zong nih ati ve mi cu Israel kilvennak kongah US timhtuahnak cu hrawh dingmi thil asi lo tiah ati pin ah Joe Biden nawlngeihnak tangah thawngpangttha a um khawh pengnak dingah rianttuan asi ko lai tiah apeh rih. Theihcia bangin aliamcia US President Donald Trump nih Israel hi adirkamh taktak mi asi.\nDonald Trump le Israel Prime Minister Benjamin Netanyahu hna cu ai daw ngaingai mi an si i, Trump nih alamkip in adirpi hna. Culawng siloin Israel khuapi caah Jerusalem zong thanhnak arak tuah. Cun ahnu bik President rian in aidinh lai caan zongah Israel buainak tampi phisin dingin rian arak ttuan tthan. Israel adirkamhtuk ruangah Trump cu Palestine zong nih an rak huat.Tutan ah Joe Biden nih Israel cungah timhtuahnak angeihmi zong attha ngaingai ti asi. Donald Trump nih Israel cungah dawtnak le zawnruahnak angeih mi vialte hna cu pakhat hmanh tlawttlau lo tein tha chin lengmang in dirkamh le sersiam an i tim ve.\nTHAWNGTTHA: JOE BIDEN NIH TRUMP HNU ZULH AA TIM CANG\nA HMAN KHO TAKTAK, MAH LUNGPUT LE SINING HI KAN I FIANG HRIMHRIM AHAU


“Bible Cu Pathian Thawchuah Hnawhmi A Si” Kan Ti Tik Ah Kan Hngalh Chih A Herhmi Tete – Chin World News\nPosted By: thawng February 25, 2019\n1. “Bible cu Pathian thawchuah hnawhmi a si” timi nih fiantermi le fehtermi pahnih a ngei. A pakhatnak ah, Bible cu (Genesis – Biathlam) tiang a chimduhnak sullam le tinhmi ah palhnak le hmanlonak pakhat hmanh a ngei lo, tinak a si. A pahnihnak ah, Bible cu (Genesis -Biathlam) tiang a biafang le a deh tiang zong in palhnak le hmanlonak zeihmanh a ngei lo, tinak a si.\nZeiruang ah dah Bible cu a chim duhmi sullam le tinhmi ah siseh (content/meaning), a chimmi biafang le deh tete tiang in siseh (word/spelling) palhnak le hmanlonak a ngeih lo ti ahcun, a palh kho lo mi Pathian Thiang Thlarau hruainak tang ah tialmi a si caah a si; a tialtu (author) taktak cu Pathian a si ca ah a si ko.\n2. Asi kun ahcun, Laimi nih kan ngeihmi Bible pathum: Lai Baibal Thiang (David Van Bik) Hakha Baibal Thiang (Hoi Cung Tum) le Baibal Cathiang (Rual Uk) hna ah Spelling palhmi an um maw? tiah biahalnak hun tuah hmanh u sih.\nSpelling le biafang palhmi tampi an um ruang ah tu hlan ah voitampi remh an si cang, tu hnu zong ah remh cuahmah peng an si ko lai. A spelling le biafang aa palh ahcun a sullam zong a palhnak zawn a um lai, ti cu a fiangmi a si ko. Kan Lai Bible lawng si lo, leh chommi Mirang Bible version vialte nih Spelling palhnak tete cu an ngeih cio ko!\n3. Asi ahcun, cu bantuk Spelling le sullam palhnak a ngeimi leh chommi Bible version pawl cu Pathian thawchuah hnawhmi an si kun lo maw? Ziah dah, an palh khawh kun?\nCopy chommi le leh chommi Bible version poh cu “a sullam in siseh, a Spelling ah siseh, palhnak le hmanlonak zeihmanh a ngei bak lomi le Thiang Thlarau hruainak tang ah Pathian minung (human writer) Paul te hna nih an kut in an rak tialmi original cauk in a palh khomi mifim le cathiam hna nih an fimnak le thiamnak hmang in an kan copy piakmi le leh piakmi” an si dih.\nSullam le Spelling palhnak fang khat zong a ngei bak lomi kha cu original Bible cauk (Paul te hna nih an kut bak in an tialmi kha) lawng kha a si ko.\nNain atu kan hmanmi Lai Bible bantuk pawl zong hi Pathian thawchuahmi cauk in copy chinni le leh chinmi an si ve caah cauk dangpi cu a si lo; kan palh sual lai ti phang taktak bu in copy an rak tuahmi chung in leh chinmi an si caah bochan an tlak ko. Nain copy bal hlan, Pathian nih minung sin ah a pekmi a original cauk bantuk in Spelling zong a palh kho bak lomi an si lo, ti bia tu khi a si.\nSullam zong ah siseh, Spelling zong ah siseh, palhnak le hmanlonak pakhat hmanh a ngei bak lomi cu Paul te hna nih Thiang Thlarau hruainak tang ah an kut bak in an rak tialmi lawng ah khan a si!\nCucaah ahcun Bible versions tampi zoh chih le an chim cioning cuaithlai chun i a context ah zei biafang dah hman deuh dawh a si, tiah original sullam te kawl piak lengmang hi Bible hrilhfiahnak ah a biapi tukmi a si.\nNote: zeitluk felfai in dah original cauk in copy an rak tuah timi ka tial than te lai).


THAWNGPANG THAR LAWMHPI CIO HNA USIH ASUNGLAWI TUK HRINGHRAN – The Chinlung Post\nTHAWNGPANG THAR LAWMHPI CIO HNA USIH ASUNGLAWI TUK HRINGHRAN\nNovember 8, 2020 admin Chin 0\nBreaking News: Hakha peng Pyine hlutraw No.1 ahcun Pu Sonny Thang Cung nih teinak a hmuh cang. NLD 3905, CNLD 2611,USDP 765, Thla Hre 754 (Inde),Reubin 201 (Inde) hna an si. Tukum Kawlram thimnak ahhin Chin ramkulh ahcun hnon mi mee a tam ngaingai. Pu Sonny Thang Cung hi NLD in Hakha peng Pyine hlutraw No.1 in ai cuh mi a si.\nTulio Hakha peng nihcun an uar bak tinak a si. Pa fim a si i miding fel a si fawn caah NLD nih teinak an hmuh ahcun Minister rian zong an pek te lai tiah zumh a si.Tukum 2020 thimnak ah vote dihlak a fiang thlu rih lo. Sinain a tu tiang a fiang mi vial ahcun Tedim peng tel loin peng dang ahcun NLD nih an hruai rih hna lio a si.\nPu Sonny Thang Cung lawmh pi cio hna usih. The Hakha Post nih an hun langhtee ning tein Pu Sonny Thang Cung nih teinak a hmuh cang tiah an tial. Chinram caah Bawipa nih hmang sehlaw, thluachuah nak he umpi in lam hruai ko seh. Lawmhpinak ah rak share ve.\nRelchih: CNLD nih teinak nganpi an kan hmuh piak ko ka ti, ka upat tuk hna.Tukum election boruak karlak te hmanh ah Chin mino tampi nih miphung ttanhnak thisa an ngeih tikah Chin miphun kan Hauhruang a fek chinchin cang ti khawh a si, hi hi teinak ngan taktak ah ka ruah.\nCNLD timi Miphun ramkhel Party cu election teinak ca men lawng ah dirh mi a si lo, techin fapar ca tiang in timhtuah mi, Miphun Covo kong ah a au peng ding kan si tiah Upa lutlai lei nih an chim zungzal. Tutan zong ah Mino tampi miphun thisa thanghnak le dirkamhnak lei ah an hruai colh cang hna, an kan funtom colh.\nChin miphun kan Hauhruang a fek chinchin cang tiah tukum rampi thimnak boruak nih a langhter. Rampi thimnak boruak ah mino tam taktak nih Miphun an dirkamh mi ka hmuh, ramchung ramleng mino tampi nih CNLD an dirkamh. Chin ram cu Chin minung nih kan uk ve awk a si, Chin ram ahcun Chin Miphun Party kan tthawn a herh cang timi le Rampi thimnak hi Chin miphun kan caah identity khelnak lam kan ngeih chun a si timi ruahnak,\nMiphun ttanhnak le dawtnak thinlung in mino tampi an cawlcangh mi ka hmuh tikah “Chin miphun mino tampi nih Miphun tthangh phawhnak an pemh” timi hi keimah hmuh ning a si. Chin mino tampi nih hi tluk in Miphun thisa tthanhnak an ngeih hi election i teinak va hmuh thlu zong zong ah a sunglawi taktak mi, a man a sungkhun mi a si.\nCovid-19 boruak nih Miphun Party cawlcanghnak tampi a donh, NLD caan cun caantha ngai a si fawn, Cozah a tlai lio mi an si, duh paoh in khual an tlawn, an vak kho i Election tuah lai tiang ah khuakip an tlawng, bomhnak an pek hna, thanchonak le chawva in Chin mipi lem kan si rih (Cozah Budget in Campaign an tuah ti khawh a si).\nCNLD cu tukum te lawng election ah a lut rih. Cu hmanh cu CNLD Party tiah an dirnak a kum te lawng a si rih tikah a no ngai rih. Hi tluk in a no rih mi a si ko nain tukum ah miphun thisa dawtnak lei ah mino tampi a hruai manh hna. Covid 19 boruak, kharkhumh lio caan hmanh ah hi tluk in an cawlcangh khawh hi cu ka thangthat tuk hna.\nPengtlang, chungkhar unau timi ah si loin Miphun timi ah mino tampi an cawlcang cang. Chawva le thanchonak men ah kan diriam hlah seh, kan Miphun covo, identity hi nikhat hnih ah a dih ding mi chawva men ah kan zuar awk a si lo tiah mino tampi an au. Mino tamtuk nih Miphun dawtnak le runvennak kong tlang au cu Chin miphun kan hmai lei caah ruahchannak a ngan tuk hringhran. Hi ruang ah hin CNLD nih teinak ngan taktak, a sunglawi khun mi an hmuh ka ti nak zong a si.\nCNLD kan Miphun caah Pathian nih fek tein dirter chin hram seh. Tukum thimnak ah a cuh mi CNLD palai vialte le CNLD rianttuantu le dirkamhtu nan dihlak upatnak ka pek hna. God bless. Ka hawile cheukhat nan mawh lo, Mah miphun tthanh hmanh pei nan theih lo hi nan ka timi kha, hmailei Miphun thisa kan ngeih ve nak si hram seh. Credit: Salai Cung Dawt.\nLOHBAK ASI, NI SUI LIAN A TLINNAK ARUANG APHUAN CU TUKSUM BAK ASI KO


Chin Ramkulh caah Vice President Dr. Henry Van Thio nih zei bantuk dah a tuan’Na theih cang maw. – Onlinenungak\nChin Ramkulh caah Vice President Dr. Henry Van Thio nih zei bantuk dah a tuan’Na theih cang maw.\n2016 kum hlan deuh Thantlang peng hi a dang pengtlang bantuk in thanchonak lei ah khul a nuar mi peng a si. 1988 hnu lei ah ramkip ah a pem mi zong Thantlang peng hi a tam bik an si. Cu tik ah fimcawnnak le pumpak rian tuannak lei zong ah an van thang cho ngaingai. cu tik ah khaute kip zong ah that hnemank tampi a chuahpi. hihi Ramleeng khuasa hna zuamnak nih athat pimi thanchonak a si. Asinain Chungkhar le peng le tlang thanchonak ding ah sakremhnak (Infrastructure) ah hlawh tlinnak taktak a si kho lo.\nVice President nih a chuah kehnak Thantlang peng Tikir khua ah Tidil cu 2016-2017 tangka kum ah aa kan thawk piak khawh. Hi Tidil pi hi ralkap a rak tuan lio tein saduh a rak thah bal mi a si. စက်မှုဝန်ကြီး Department zung in Virginia စက်ရုံမှူး zong a rak tuan. Sifak santlai lo khua thanchonak ding ah sau nguh mi thanchonak Tidil tuah khawh ahcun kan thawchuah a tha deuh tuk lai tiah a rak ruah. Ramdang a um lio zong ah hi Tidil pi tuah ding ah lam a phunphun in a rak kawl. 2015 kum thimnak ah NLD in aa cuh lai zong ah teinak ka hmuh ahcun hi Tidil pi dil khawh ding in ka zuam lai tiah saduh thahnak ngan a rak ngei. Hi Tildil hi Vice President dirhmun a phak hnu lawng ah a tuah mi a si lo. A a hlan pi in khua mi hna thazaang in rak tuah cang mi a si. cu tik ah Vice President dirhmun a phak in tha tein an pehzulh khawh mi le an lim mi tu a si.\nVice President Van Thio hi tinh mi fiang tein a ngei mi a si. alam kip in hnu a thlai mi tlangcung khausa mi, pengkip herhbau nak vialte a lam kip in a zuam mi le tampi rian a tuan mi a si. Khuakip ah thanchonak a um lo ahcun Democaracy hlawhtlin a har ngai. A fek mi Democracy a um lo ahcun thanchonak tatak a um kho lo. A fek mi Democracy le thanchonak a um lawng ah a fek mi federal uknak hmuh lam a fawi lo.\nCre: Salai Isaac Khen\nBy:Ro Lian Thang


Nihin April 18 Sunday ah meithal kahnak a cang! – Hakha Cherry\nNihin April 18 Sunday ah meithal kahnak a cang! Austin khua, Texas State ah a si i minung 3 an thi tiah thawng an thanh.\nApril 17 ah Indianapolis khua guard Beech Grove sang Walmart dawr ah meithal kahnak a cang i minung pahnih an i hliam.\nApril 15, Indianapolis khua Plainfield sang um FedEx warehouse ah meithla kahnak zantim ah a cang i minung 8 plus a kaptu pa he minung 9 an thih. India miphun Punjapi 4 an i tel ee tisi.\nMarch 16 Georgia State Atlanta khua ah meithal kahnak a cang hui i Asian mi lawngte minung 8 an nunnak liam i a kaptupa cu a nung in an tlaih ee ti si.\nPikpak tete in i kahnak cu hmun hmun tampi ah a cang. Kan caan hi caan chia a si caah kal-um tik ah hnu-hmai zohthiam kan hau hna.I wish everyone be safe and fun Credit-Salai Cung Khanglawt\nApril 24 ah ASEAN Submit cu Indoneasia ram ah tuah a si lai i, cu ahcun Min Aung Hliang cu kai a timh tiah Thailand ramleng vuanci nih a chim i, mahhi ralkap dirhmi SAC hi ASEAN nih dotla ah a cohlang tinak a si lo tiah thaimcoter in an bia an peh. A kai hrim an kaiter ding a si lo nain,.\nKawl Ralkap nih CNF camp tlawn ding an halmi hna cu CNF kan pale nih an reject hna.CNF kan pale nih biakhiahnak an tuahmi cu puitling biachahnak a si tiah ka ruah. Asinain Kawl ralkap cu an zer tuk caah, zei tik caan paoh ah, zaan ttim an ih liopi tbk ah an nam khawh hna caah, CNF nih defense thate in an ilak cia cang lai tiah zumhnak ka ngei.\nGeneration Z pawl hi zei tluk indah an lung a thian i, an nun aa dawh. An ral a that timi cu tulio buainak nih a fianter ngai. Cu lio ah kum 50 in cunglei, generation X pawl hi zeitluk indah popular le credit an uar i, hruaitu tuan hna an duh timi le zeitluk indah an ral a chiat timi a fianter ngai ve.Credit-Zasang Cinzah


Mei-inn Missions Organization (M.M.O) Lungput – Meiinn Missions Organization (M.M.O)\nMei-inn Missions Organization (M.M.O) Lungput\nArtist: Arthur Bawilianthang Fantu>>> Umhar pheng suaimi...\nKan takpum adam lo tikah sibawi kan herh i si-inn ah kan kal tawn. Tukvelhnak le buaibainak achuah tikah acozah sihnii (lawyers) kan fuhpanh hna i biaceihzung ah kan kal tawn. Mitcaw, hnachet, keibei hna nih tthi-hrauitu le cawmkengtu an herh i nu le pa ngeilo nih ngakttah cawmnak inn an herh ve. Cucu taksa nih aherhmi a si caah hrial awk attha lomi le kan rak ton balmi an si i, kan ton cuahmahmi le kan ton rih lai ding thil an si hna. Cu nih a kan hngalhter mi pakhat cu, taksapum caah herhmi le fuhpanh mi kan ngaih ttheo tawn bantukin, kan thlarau nunnak zongah herhmi le fuhpanh awk a ngeih ve hrim ding a si.\nBaibal kan rel tikah biaharsa le lung fianlonak tete a um ttheo tawn. Cucaah, Baibal sullam a kan hrilhfiah khotu, Baibal lei in cawnnak, thiamsang angeimi le cauk tthattha tam ngaiin kan ngeih kawh le kan rel hna an herh. Cun, harsatnak phunzakip nih lungdong cikcek tiangin a kan tuahto tikah kan thlarau nun a derthawm tuk tawn. Culio ah kan herhmi cu, Pastor le Khrihfabu mipi an si hna. Pathian kan herh caah thlacam cu daithlanh awk attha hngin lo. Pathian, tukhaaltu le hruaimi mipi cu, mah lawngin acawlcangmi si loin, aa funtom i, aa bawmchan ding le thazaang aa pe zungzal ding kan si.\nMinung hi tlakin sermi beel bantuk kan si. Tlak-um (Beel) cu kan khawn sual le kan thlak sual tikah akekkuai, amaan i a muisam a rawk dih cikcek. Cucaah, akuaimi tlak-um sersiam tthan ding caah cun a sertu sinah kalpi i sersiam tthan le a kehkuainak kha tlakthar in benh i dawh tein maimilh tthan ahau. Cuhnu lawngah hman a thlami tlak-um ah aa chuah tthan lai. Cubantuk tthiamtthiam in, kan thlarau nun hi vawlei cung sualnak le harnak nih faktuk in a khawnden sual tikah hin kan khrihfa nuncan ziaza hi a muisam rawk dih tawn ve. Hman awk ai tlak ti lo, i kan nun cawn awk a thlak ttheo tawn lo. Kan thlarau nun hrawktu hi kan ralven thiam lawng nih hin a zat lo i sertu le remhtu (maimilh piaktu) Pathian kan herh zungzal. Cun, tukhaaltu le khrihfabu (Tuu), mipi nih hin thlacamnak le dawtnak he kan nun aa sersiam ding kan si tihi kan pemh dingah ka duh. Khirhfabu ah entainak, huatnak le tthencheunak achuah tikah, aa fuuntom tthannak ding ahcun khrihfabu mipi lila kha a si ahau zungzal. Taksalei buaibainak cu cozah nih a tawlrel bantukin, thlarau lei buaibainak cu thlarau lei tthi-hruaitu le amah he aa pehtlaimi khrihfabu lila nih a tawlrel awk a si tiin, Dr. Sonny Acho bia hmangin chim chin ka duh.\nBaibal hi kan dirnak kan hrampi cu a si, asinain cauk dang tampi hi kan rel awk an si i kan rak ttial chinmi tete zongnih hin atlawm le atam cu tthathnemnak achuahpi ttheo lai tiin kan i ruahchan caah, Baibal theihkauhnak, tharau rawl, le theih kauhnak dang tete nan rak rel khawh ve dingin tiin Mei-inn Missions Organization (M.M.O) dirh in, M.M.O website ah le M.M.O Facebook Group le Group dangdangah ca kan rak ttial le kan thlah ve tawnnak cu a si.\nBaibal relcaan hi kan pek a tlawm deuh ngaingai cang i Online hi caan tam deuh kan pek cio cang hna, cucu chantiluan ruangah a si tiin kan hmuh. Cupin ah, cauk ttha atam u cu mirang ca in ttialmi a tam deuh caah Laimi zapi nih kan rel kho dih ve ti hoi lo. Lai holh Laica in carel awk atlawm ngai rih ti zongin chim khawh a si. Cun cauk ttha hi an man afak ngaingai i zapi le chungkhar terual he khuasa caah cun cawk a rak fawi ve lo. Wifi le Mobile Data balte hi zapi nih alakin (free) in hman khawh le man fawi tein cawk khawhmi a si caah, ca ttha kan rel chinmi chungin, kan hmuhning hna hi Free Online Website hmangin alak tein rel kho ve dingin zawnruahnak he kan van in thlah piak tawn hna nak cu a si. Cucaah mipi lei zongin nan rak theihthiam ve i, rak rel peng, like le share tuah i comment rak ttial ve tawn dingin zanghlei nan rak kan cawipiak ve nak hnga sawm le nawl kan in duh ko hna, cucu M.M.O cattialtu lei i kan saduhthah mi, kan van langhter ta ve.\nCareltu nan dihlak Bawipa nih thlawchuah inpe hram hna seh.\nPrevious Previous post: Nu le Nu or Pa le Pa Sualnak Tuah Buin Van An Kai Lai Maw?\nNext Next post: M.M.O Sawmnak


President Joe Biden Caah Thlacam Piak Hau - TIMES OF CHIN NEWS\nPresident Joe Biden Caah Thlacam Piak Hau\nkan President Joe Biden cu Georgia State ah Atlanta tlawng dingah Air Force One vablawng hlei cungah a kai lio ah voithum bak a tlu, faak in a khawnden lo cu Pathian umpinak a si kho. Joe Biden cu kum 78 a si cang caah a thinlung le thuak lei mentality in siseh, a pum ngandamnak physical lei in siseh a derthawm ngangai.\nUS a huami ram caah cun zohchuk kan tong ngai lai. A hlei in Russia, Tuluk, Iran le North Korea nih nai hrawng an cawlcangh le an biachim in an neek ngaingai cang. Cucaah US tha tein a hruai khawhnak dingah thlacamnak in bawmh a hau. Credit: Salai Lairamthang\nRelchap >>>> Civil War Hi Chuak Sual Sehlaw Kan Ram Hi Kan Humhim Khawh Ve Ko Lai.\nKan khua le kanram cio ahcun hmunhma hi kan mah nih kan thei bik, Cucaah ralkap an ra ti thawng kan theih ahcun kan duhnak hmunhma in kan bawh hna lai i, fawi tein kan kah khawh hna, Atu ahcun khua te kip internet le phone aum dih cang caah fawituk in thawng kan theih kho colh lengmang cang, Hi thawngpang le hmunhma hi kan hman thiam ahcun teinak cu kan kutah aum, Sa ttum ah sa kan bawh i fawi tein sa kan kap mi bantuk khi asi. Cun ral kan kahtikah minung pakhat nih vuikhat te lawng kah in zam colh lengmang ding asi, Aruangcu meithal zunkhat kan puak i kan zam colh ahcun ralpawl nih meithal an puah manh lai lo i, cucu teinak phunkhat asi,


***Vakok.Lian***: Khrihfa Nun\nPeter 4:2, hi vawlei cung i nan nun chung cu, minung duhnak kha si ti loin Pathian duhnak tu kha i ukter cang u.\nPhilippine-Chinese ka hawipa nih, ‘kawlram ah ka kal i, khrihfa nak in pei kawl pawl an ttha deuh cu’ a ka ti. Ziah, ka ti i, ‘kawlpawl cu an inn hmai lampong ah pei mizapi nih din awk ti hna an chiah, ke ttawl nak ti hna an chiah si’ a ka ti. ‘Kawl mi pawl khrihfa an si duh lo mi hi an mawh lo, an mah nak in thil ttha nan tuah khawh lo poah ahcun khrihfa an i cang duh bal lai lo’ a ka ti. Khua a ka ruah ter ngaingai. ‘Tthatnak tuah cu vanram kai nak asi lo’ kan ti hoi hnga maw? tthatnak tuah cu vanram kai nak cu asi lo, a hman ko! Asinan, Khrih kan zumh i kan zulh hnu ah cun tthatnak tuah le mibomh hna longlong in kan nun ah a khat ding asi cang, Jesuh nih a kan cawnpiak mi le a nunnak in a kan hmuhsak mi vial te hi thil ttha tuah le mi caah nun tthat hnem va si nak ding kong longlong asi. A ngaingai ah cun, mi va bomh, tthatnak va tuah le mi bomhtu dir hmun i um khawh te hna hi, Pathian thluachuah a si hlei ah, kan nun a nuam, kan hna a ngam, thluachuah hmuh nak zong asi. Asiah, ziah, kan tuah duh lo can hi a tam deuh ton? Zeicaah dah a si hnga? “keimah, keimah ca” ti mi lungput kan ngei tuk caah asi ko. Tlangcung cawnpiaknak Mathai 5-7 hi a tu le tu rel khawh lengmang i zuam hna uh sih. Cuticun, kan nun ah a kan ciah lai i Pathian duhnak nih khan kan nun cu a uk lai.\nKhrihfa nun ti mi hi a ngaingai ah cun mi nih cawn piak ding nak in, mah tein le mah nun in Pathian kha hmuh ton ding tu kha asi deuh. Zeicah tiah cun, Pathian nih kan mah le kan sining cio le kan theih khawh nak cio in pehtlaihna a kan tuah tikah, pakhat pa nih Pathian a hmuhton ning a chimh mi kha, nangmah cungah kha ning theng tein na hmuh ton ve te lai tinak a si lem lo. Pakhat le pakhat thazang i pek kan herh lo ka ti nak si lo. Pathian nih a thin lung duhnak a kan hmuh sak nak Bible kha nifatin rel i cu chung in a Thlarau Thiang nih a kan hrilhfiah nak kha kan zulh ding tu kha asi ko. Nihin ah zeicahdah cawnpiak kan herh tiah cun, nifatin Bible ca rel kan huam lo, can zong kan pe huam lo, thlacam zong kan daithlang chincap tikah Pathian thinlung kan tong kho ti lo i, Pathian duhnak zong kan thei kho ti lo. Pathian duhnak kan theih lo tikah, kan tuah mi kha zei asi ti zong kan i fiang ti lo. Cu tikah kan hmuh kan ton mi a um ti lo i, mi nih an hmuh ton mi longlong kha theih le ngaih kan duh cang. Pulpit cungin chim mi thawngtha longlong rinh kan i timh i, mah tein bible carel le Pathian hmuh ton ding kha kan i thimh lem lo.\nKhrihfa nun hi a har tuk mi le siikan a tam tuk mi ah kan ruah. Piangthar kaa te ah cucu na tuah lai lo, khakha na tuah lai lo an rak ti mi hna a tam tuk i asi rua. A ngaingai ah cun Khrih Thlarau ngeih i nifatin Khrih he nun tti, kal tti, um tti, thut dir tti hi zeitluk in dah a nuam ti mi hi hmur le kaa in chimh khawh mi asi lo. Nihin ah Pathian nih siter a kan duh mi le a kan tuah ter mi hi a har tuk mi asi lo. Kan tuah khawh mi te kha a si ko. Deu. 30:11 chung ah ‘Zeitintiah nihin ah kan pekmi hna nawlbia hi nan caah a har tukmi le nan phak leng a si lo’ a kan ti. Pathian duhnak a tuah peng mi Khrih Thlarau kha kan ngei i kan chungah a nung (Kala. 2:20), cu kan ngeih mi cu kan chung ah a nun tikah a kan cawnpiak i Biatak le lam dik lam hman ah a kan hruai peng tu asi (Johan 16:13). Cucu, kan ngei lo i kan chung ah a nun lo ahcun khrihfa nun cu kan ngei lo tinak a si ko.\nPosted by L.VanBlian_blogpost.com at 1:04 PM


CDF Pawl Nih Phungninglo In Thing Phor pawl Le Hmawngkhu Thil Phor Cu Dantat an Thawk – Chintanbo\nThal ahung chuak in Chin ram chungah phungning lo in thing phor mile phung lut lo in thil atuah mi an tam, cu tikah cozah tha tein adir rih lo caah tawlrel tu an um lo I Tedim peng, Siyin hmunram chung ah cun phungning loin thil a phormi pawl cu February 25 thawk in CDF, CDM-Siyin nih dantat hram an thawk cang hna. Siyin hmunram chung phungninglo thing a phormi pawl zong February 25 thawk in dantatnak kan tuah cang hna, tiah CDM-Siyin nih thawng an thanh.\nAtu bantuk in chinram chung hmunkip ah hin mipi kilveng tu kanralkap hna nih tuanvo kanlak piak dih hna seh law ka ram ahim nak ding caah atha tuk lai, cu ti silo in duh paoh in thingram le ka ram chung thilri pawl sawksam le duhpaoh cawlcangh ah cun hi hnu kum tlawmpal ah cun kan chin ram hi rawh chin afawi te.\nCun thawngpang dang deuh ah…Ni 7 Chung CNA, CDF, PDF Ralkap Bu Fonh le SAC Ralhrang karlak Kahdohnak Chuak, Ralhrang 20 Leng an Thi: February 18 in 24 tiang,Magwe le Chin ramri ah SAC ralhrang le mipi ralkap bu fonh (CNA, CDF-Kanpetlet le PDF-SAW) karlak kahdohnak voi tam nawn a chuak i SAC ralhrang lei in minung 21 an thi, tiah PDF-SAW nih thawngpang an chuah.\nFebruary 20 kahdohnak ah ralhrang 6 an thi. February 21 ah ralhrang 4 an thi i February 22 ah ralhrang 14 an thi, tiah an langhter. Magwe ramtthen in Chin ramkulh lei ah motor 16 in a rak kaimi SAC ralhrang pawl mipi ralkap bu nih an kahmi hna a si.Kahdohnak ah mipi ralkap lei in aa hliammi le a thimi kan um lo, tiah an langhter. Ref: The Chin Journal\nRussia nih Ukraine a Luh Hnawh Zingka ah Khupbil in Thla a Cammi Ukraine Khrihfa pawl